| #### CAP. X. |

| #### #### D. Ut ratio et auctoritas declarat, sub apostolis sicut apostolicae perfectionis omnis Ecclesia a monachis sumpsit exordium, ita in his de caetero totius perfectionis remansit privilegium; et sicut umbra legis cum Synagoga, lux autem vera cum Ecclesia, ita omnes qui ab hac perfectione se sequestraverunt, sub legis terrore permanserunt, sola autem monastica vita, quod est perfecta et primitiva Ecclesia et ab hoc apostolica, sub Evangelii honore permansit. #### M. Considerastine in supradicta auctoritate hujus vocabuli, quod est monachus, definitionem, vel quare monachi vocarentur qui a caeterorum contagio segregarentur? #### D. Patet, sicut ibi dicitur, quia omni mundo, sicut apostoli eorum institutores, renuntiaverunt, et a remissionibus, turbis et parentum consortio, mundique totius contagio segregati, monachi seu monaziantes, id est singulares vel solitarii a singularis vitae sanctitate sunt nominati. #### M. A qua forma sunt ita informati? ####  |