| #### CAPUT 2 |

| #### ####
| #### “Qui habet aurem, audiat quid spiritus dicat Ecclesiis.” |
#### #### Haec enim talis dictio quasi clamor est vehementissimus, pertingens usque ad aurem cordis intrinsecus. Hinc Evangelista: ####
| #### “Jesus, inquit, haec dicens, clamabat: Qui habet aures audiendi audiat (Matth. XIII).” |
#### #### Tali namque enuntiatione negligentem animam vehementer confutat, surdum nimis hominem esse designans, etiamsi patentes corporis aures habeat, qui tantae comminationis vim intus non audiat, qui tanti judicii necessitatem intrinsecus non sentiat. Sane cum non dicit, quid spiritus dicat Ecclesiae Ephesi, sed ####
| #### “quid spiritus dicat Ecclesiis,” |
#### #### sciendum est quia quae singulis scribit, universis dicit Ecclesiis. In omnibus quippe Ecclesiis sunt, et qui digne audiant, vel quibus dici debeant ea quae sunt timoris, et quibus ea quae sunt pietatis, et quibus ea quae sunt scientiae, et quibus ea quae sunt fortitudinis, et quibus ea quae sunt consilii, et quibus ea quae sunt intellectus, et quibus ea quae sunt sapientiae. Nam et idcirco septem Ecclesiae scribuntur, vel septiformis Ecclesia dicitur, quia quicunque in Ecclesia sunt, in quolibet gratiarum istarum consistunt gradu. ####  |