| #### VERS. 19. |

| #### #### ####
| #### “Non fugabit eum vir sagittarius,” |
#### #### id est, non recedit ab eorum quos possidet cordibus cujuslibet praedicatoris invectionibus, quasi sagittas potentis acutas (Psal. CXIX), id est, verba jam praedicantium contemnit quisquis ab illo apprehenditur. ####
| #### “In stipulam, inquit, versi sunt ei lapides fundae,” |
#### #### id est, despectui sunt ei, velut infirmi omnes fortes Ecclesiae: funda namque quae in gyrum mittitur, sicque de illa exeuntes adversariorum pectora feriunt, sanctam designat Ecclesiam, quae dum volubilitate temporum per tribulationum circuitum ducitur, fortes ex illa viri prodeunt, quibus quasi lapideis ictibus tundantur verba iniquorum, propheta dicente: ####
| #### “Devorabunt, et subjicient lapidibus fundae (Zach. IX),” |
#### #### id est, confringent corda superborum per fortes viros Ecclesiae. Sed quid mirum quod ei lapides in stipulam versi sunt? ####  |