| #### CAPUT PRIMUM. Quod mysterium sanctae Trinitatis thesaurus sit desiderabilis, et quod thesaurus in agro absconditus sit. |

| #### #### Thesaurus desiderabilis tu nobis es, o admirabile mysterium Trinitatis, et thesaurus absconditus quidem, sed taliter ut inveniri possis ab homine attento qui te quaerit, illuminatos per fidem habens suae mentis oculos. Ubi enim thesaurus ille absconditus est? in agro. Sic etenim Dominus dicit in Evangelio: ####
| #### “Simile est regnum coelorum thesauro abscondito in agro (Matth. XIII).” |
#### #### Mira res! Non in sacculo, non in diversorio, non in cubiculo intra cubiculum, ubi solent homines abscondere thesaurum suum, quia de furibus solliciti sunt, sed ####
| #### “in agro,” |
#### #### id est in propatulo. Qualis, rogo, haec est absconsio, absconditum esse in publico? Attamen ita est, et omnino verum est. Hoc opus nunc suscepimus, et haec praesentis operis nostri est intentio, demonstrare qualiter vel quo thesaurus iste sit absconditus in agro; dicamus ergo quoniam thesaurum istum solis caecis absconditum invenimus nos, et hunc oculos habentibus, qui tamen forte nondum satis viderunt et videre volunt, quasi praetento demonstremus digito. ####  |