| ### LIBER SECUNDUS ###  |

| #### PROEMIUM. |

| #### #### Jam in typum Domini nostri Jesu Christi qui, ut supra memoravimus, secundum Apostolum didicit ex his quae passus est obedientiam (Hebr. V), Jonas quoque doctus erat per tribulationis magnitudinem obediendum esse imperio coelesti, et ad hoc promptam gerebat voluntatem, voto astrictus in ventre ceti, sicut et ipse indicat, dicendo: Quaecunque vovi, reddam pro salute mea Domino. Hoc votum prospiciens dixerat Dominus pisci, et evomuit Jonam in aridam. His enarratis, sequitur Scriptura et dicit: |