| #### CAPUT XV. De muliere quae suscepto semine conceperit, et de nostrae immunditiae causa communi, quod non sit distinctio Judaei et Graeci. |

| #### #### (CAP. XII.) ####
| #### “Locutus est Dominus ad Moysen dicens: Loquere filiis Israel, et dices ad eos: Mulier si, suscepto semine, pepererit masculum, immunda erit septem diebus, juxta dies separationis menstruae, et die octavo circumcidetur infantulus. Ipsa vero manebit in sanguine purificationis suae.” |
#### #### Nullum omnino lex Domini immaculata gloriari patitur, quasi de sua munditia, ####
| #### “ut omne os obstruatur, ei subditus fiat omnis mundus Deo (Rom. III).” |
#### #### Nam, si nos gentes reptilia et serpentia immunda fuimus, quod ipsi non diffitemur, cum emendatore nostro gratias agamus. Unde hoc illis, ut munda fuerint pecora, qualibus vesci licitum fuerit? An non et ipsi de immundo semine fuere concepti (Job XIV), de immundo, inquam, semine, quod in primis hominibus, serpens antiquus diabolus et Satanas tetigit et veneno suo polluit? Si non ita est, cur ista lex ita loquitur, ####
| #### “quae omne quod loquitur, his qui in lege sunt loquitur?” |
#### #### (Rom. III.) ####
| #### “Non est igitur distinctio Judaei et Graeci (Rom. X).” |
#### #### Omnes enim peccaverunt, imo, ut secundum praesentem litteram loquar, omnes polluti fuerunt, et egebant emundatrice gratia Dei (Rom. III). Nam et quantula erat illa emundatio Judaei circumcisi, et ad templum illud manufactum cum hostiis deportati, nisi venisset ipse et hostia et templum non manufactum Christus Filius Dei, qui tollit peccata mundi. Siquidem Isaias dicit: ####
| #### “Omnes justitiae nostrae sicut panni menstruatae (Isa. LXIV).” |
#### #### Proinde fateamur, quia nos immunda reptilia fuimus, dummodo et illorum qui nobis insultabant, et omne os obstruatur, ubi de sua lectione panno menstruatae comparantur illorum justitiae. Et scimus quia illorum non credentium in Christum, menstrua nemo lavit; haec autem reptilia Deus purificavit, et ungula bene divisa, atque ore ruminante ornavit. Sed jam ipsa legis hujus verba carpamus. ####  |