| #### CAPUT 28 |

| #### ####
| #### “Haec est autem voluntas ejus, qui misit me Patris, ut omne quod dedit mihi, non perdam ex eo, sed resuscitem illud in novissimo die.” |
#### #### Sed hoc vobis adhuc forte clausum est, nec intelligitis quid sit illud: ####
| #### “Omne quod dat mihi Pater.” |
#### #### Dico ergo idem manifestius: ####
| #### “Haec enim est voluntas ejus qui misit me Patris, ut omnis qui videt Filium et credit in eum, habeat vitam aeternam.” |
#### #### Quod dixi: ####
| #### “Ut omne quod dedit mihi,” |
#### #### idem est quod nunc dico: ####
| #### “Ut omnis, qui videt Filium, et credit in eum.” |
#### #### Sed idcirco sic et sic dixi, ut sciatis non magis circumcisionem, quam praeputium, signum esse illorum, ####
| #### “quos dedit mihi Pater,” |
#### #### quos vult, ut non perdam, quos vult habere vitam aeternam, sed sola fide discerni, solo amore Filii recognoscendos esse quos ille mihi Filio suo salvandos dederit. ####
| #### “Omnis qui videt Filium,” |
#### #### qui oculos cordis non claudit contra illum, sed videt, et videns gaudio gaudet, ####
| #### “et credit in eum,” |
#### #### ipse est illud quod ####
| #### “dedit mihi Pater.” |
#### #### Et cum sit ####
| #### “voluntas ejus qui misit me, Patris,” |
#### #### ut non perdam quid ex eo quod ipse mihi dederit, sed resuscitem illud in novissimo die, ego non ita econtrario faciam voluntatem meam, ut respuam quemquam, eo quod non sit semen Abrahae, vel quia non sit insignitus circumcisionis charactere? Si autem omnis, qui videt et credit, vitam habet aeternam pro voluntate Patris, quanto magis, qui non viderunt et crediderunt aeterna vita digni sunt? Omnis ergo, sive qui corporali praesentia me habens videt opera quae facio in nomine Patris mei, et credit, sive qui rationis intuitu videbit et credet, videlicet cum sibi annuntiatum fuerit, jam habet vitam aeternam, jam ex eo quod credit, transiit, ut supra dixi, de morte in vitam, ####
| #### “et ego resuscitabo eum in novissimo die.” |
#### #### Et nunc jam habet vitam aeternam, videlicet resuscitatus secundum animam et in futuro quando omnes, qui in monumentis sunt audient vocem Filii Dei et procedent, ego ex nomine vocans, resuscitabo eum, et de massa vel congerie morte aeterna mortuorum, in resurrectionem judicii procedentium, discernam illum. Ego enim sicut panis vitae, sic et resurrectionis quoque corporum dator sum. Ad hoc valebit ei venisse ad me, vel credidisse in me, ut a duplici corporis et animae morte resurgat, et, sicut supra dixi, amplius non esuriat, neque sitiat (Joan. V). ####  |