| #### CAPUT XXI. Quanta sit evangelizandi necessitas eis quibus dispensatio credita est, secundum id quod ait: |

| #### ####
| #### “Speculatorem dedi te domui Israel,” |
#### #### et quod per haec subversio pronuntietur Hierosolymorum, quae subsecuta est passionem Domini, et praedicationem apostolorum. ####
| #### “Cum autem pertransissent septem dies, factum est verbum Domini ad me, dicens: Fili hominis, speculatorem dedi te domui Israel, et audies de ore meo verbum, et annuntiabis eis ex me. Si dicente me ad impium, morte morieris, non annuntiaveris ei, neque locutus fueris ut avertatur a via pessima, et vivat, ipse impius in impietate sua morietur; sanguinem autem ejus de manu tua requiram.” |
#### #### Magna et formidabilis necessitas speculatorum ejusmodi, quam sciens unus illorum Paulus, dicit: ####
| #### “Nam si evangelizavero, non est mihi gloria: necessitas enim incumbit mihi. Vae enim mihi est, si non evangelizavero! Si enim volens hoc ago, mercedem habeo; si autem invitus, dispensatio mihi credita est (I Cor. IX).” |
#### #### Magna itidem, et justa damnatio Judaeae, quae speculatorum vigilantiam clamantem, quantum potuit, audire noluit, sed et persecuta est, et longe a se repulit. Sequitur enim: ####
| #### “Si autem tu annuntiaveris impio, et ille non fuerit conversus ab impietate sua, et a via sua impia, ipse quidem in iniquitate sua morietur, tu autem animam tuam liberasti.” |
#### #### Liberationem hujuscemodi quomodo agnoscerent, vel qualiter assererent apostoli, Dominus ipse in Evangelio sic praedocuit: ####
| #### “Et quicunque non receperint vos, exeuntes inde, excutite pulverem de pedibus vestris in testimonium illis (Matth. X; Marc. VI; Luc. IX).” |
#### #### Hoc fecisse illos apostolicorum actuum Scriptura non tacuit, quando Judaeorum seditionibus defessi, transierunt ad gentes bona conscientia liberati. De quo illorum transitu sequitur hic: ####
| #### “Et facta est super me manus Domini, et dixit ad me: Surgens egredere in campum, et ibi loquar tecum. Et surgens egressus sum in campum.” |
#### #### Mystice quippe campus latitudo est gentium. ####
| #### “Ibi, inquit, loquar tecum,” |
#### #### subauditur, cum multo majore fructu audientium. ####
| #### “Ecce ibi gloria Domini stabat, quasi gloria quam videram juxta fluvium Chobar.” |
#### #### Et est sensus: In campo, in latitudine gentium, non minus quam in Ecclesia eorum, qui ex Judaeis crediderunt, Evangelii gloria claruit in omni gratia, in prodigiis, virtutibus, et signis, primo extunc ubi loquente Petro ad eos qui de gentibus veniebant, cecidit Spiritus sanctus super eos qui audiebant verbum, et erant loquentes linguis, et magnificantes Deum (Act. X). Unde Petrus: ####
| #### “Si ergo eamdem gratiam Deus dedit illis, sicut et nobis qui credimus in Dominum nostrum Jesum Christum, ego quis eram qui possem prohibere Deum?” |
#### #### (Act. XI.) Et alibi: ####
| #### “Et qui novit corda Deus testimonium perhibuit, dans illis Spiritum sanctum sicut et nobis, et nihil discrevit inter nos et illos, fide purificans corda eorum (Act. XV).” |
#### #### Igitur quae juxta fluvium Chobar, eadem deinde in campo stetit gloria Domini, quia sicut et Paulus ait: ####
| #### “Non est distinctio Judaei et Graeci (Rom. X),” |
#### #### et per indebitam gratiam, primum Judaeo, deinde Graeco eadem se exhibuit gloria Domini, ut justificaret utrumque per fidem Jesu Christi (Gal. II). ####
| #### “Et cecidi in faciem meam, et ingressus est in me spiritus, et statuit me super pedes meos.” |
#### #### Cur hoc in campo ut supra ####
| #### “juxta fluvium Chobar” |
#### #### de propheta agitur, nisi ut specialiter designetur, quia etiam electis gentium dandus esset Spiritus sanctus qui eos quos assumeret, prius a superbiae suae statu dejiceret, et postmodum ####
| #### “super pedes suos,” |
#### #### id est super bona opera sua solidaret? Et nunc quidem Israelitico populo ablata, in altitudinem gentium gloria Domini sparsa est, sed et in fine mundi ad illos revertetur, sicut scriptum est: ####
| #### “Donec plenitudo gentium introiret, et sic omnis Israel salvus fieret (Rom. XI).” |
#### #### Sequitur ergo: ####
| #### “Et locutus est mihi, et dixit ad me: Ingredere et includere in medio domus tuae.” |
#### #### Includi in medio domus suae praecipitur, quia Antichristi tempore ab eis gentibus, quae in infidelitate remanserint, conversa plebs Judaeorum dura, persecutionibus angustatur. Unde subditur adhuc: ####
| #### “Et tu, fili hominis, ecce data sunt super te vincula, et ligabunt te in eis, et non egredieris in medio eorum, et linguam tuam adhaerescere faciam palato tuo, et eris mutus, nec quasi vir objurgans, quia domus exasperans est.” |
#### #### Propheta in domo sua vincula suscipit, et ligatur, quia in extremis cum Judaea crediderit, gravissimas Antichristi persecutiones patietur. Et in medio eorum non egredietur, quia ad corda pravorum praedicatio non pervenit, dum tacet lingua bonorum ligata tribulationibus. ####  |