| #### CAPUT XXV. Omnes ad quos verbum Dei factum est, non omnes autem ad quos locutus est, beatos et filios Dei fuisse. |

| #### #### Nonne, inquit Dominus, scriptum est in lege vestra: ####
| #### “Ego dixi, dii estis, et filii excelsi omnes (Psal. LXXXI),” |
#### #### statimque subjunxit: ####
| #### “Si illos dixit deos, ad quos sermo Dei factus est, et non potest solvi Scriptura (Joan. X),” |
#### #### et caetera, deos esse, filios Excelsi esse, sanctos et beatos esse omnes, ad quos sermo Dei factus est, et ipsum incarnatum verbum hoc dicto testatur. Et si cunctam recenseas sanctarum seriem Scripturarum, nullum invenies, nisi sanctum et justum esse, ad quem factum esse Verbum Domini praedicetur. Primus eorum Abraham, de quo sic scriptum est: ####
| #### “Ecce, inquit, vernaculus meus, vel haeres meus erit, statimque sermo Domini factus est ad eum: dicens: Non erit hic haeres tuus, sed qui egredietur de utero tuo, ipsum habebis haeredem (Gen. XV),” |
#### #### in quo coelestem per Christum intelligi decet haereditatem. Nam continuo: ####
| #### “Suspice, ait, coelum et numera stellas si potes, et dixit ei: Sic erit semen tuum.” |
#### #### Novissimus vero Joannes est, de quo Lucas ita refert: ####
| #### “Anno decimo quinto imperii Tiberii Caesaris factum est verbum Domini super Joannem Zachariae filium in deserto (Luc. III).” |
#### #### Omnes ab illo primo usque ad istum novissimum, ad quos factum legimus verbum Domini, sancti, justi et magni prophetae sunt. Porro non omnes, ad quos locutus, vel dixit aliquid Deus; non omnes, inquam, sancti aut electi sunt. Nam et ad Cain locutus est, et dixit Dominus: ####
| #### “Quare iratus es, et cur concidit facies tua?” |
#### #### (Gen. VI.) Ad Baalam quoque locutus est ####
| #### “et aliqua dixit Deus, et ita etiam de illo scriptum est semel et iterum, quia Dominus posuit verbum in ore ejus. Et de istis ambobus quis nesciat quod non pertineant ad sortem justorum sive sanctorum; qui, ut jam dictum est, omnes dii et filii Excelsi sunt?” |
#### #### (Psal. LXXXI.) Unde diligenter notandum, quia signanter dictum est, Dominus posuit verbum in ore ejus, ut subintelligat prudens auditor, et non etiam in corde ejus, quod esset utique factum esse ad eum Verbum Domini, quia videlicet ad cor nunquam sine amore cordis pervenit Verbum Domini, nec deesse potest, quin dii sint et filii Excelsi omnes, ad quos sic accedit Verbum Domini. ####  |