| #### CAPUT XXXII. Quod illa non videantur contraria, quod dictum est, |

| #### ####
| #### “non occidentur patres pro filiis,” |
#### #### et ####
| #### “qui reddis iniquitatem patrum in filiis ac nepotibus.” |
#### #### Non occidentur patres pro filiis, nec filii pro patribus, sed unusquisque in peccato suo morietur. Alibi dictum est: Qui reddis iniquitatem patrum in filiis ac nepotibus, in tertiam et quartam generationem (Exod. XXXIV). Nec haec sibi contraria videantur cum dicit, nec filii occidentur pro patribus, subaudiendum est, qui peccata patrum non sequuntur. Nam ubi dictum est: Qui reddis iniquitatem patrum in filiis ac nepotibus itidem subaudiri oportet, qui patres iniquos imitantur. In qua distinctione cum ratio justitiae manifeste se offerat, de solis parvulis magna et antiqua questio est, cur cum nullum habeant actuale peccatum, pro sola iniquitate patrum, id est pro originali peccato apud inferos detineantur. De quibus cum rectissime Deo dicas: Judicia tua abyssus multa (Psal. XXXV) et id beati Job sub talium persona: Et multiplicabis vulnera mea etiam sine causa (Job IX); illud tamen de omnibus morti praedestinatis sciendum est quia generationis vel superfluae originis eorum causa peccatum est. Post peccatum namque Evae dictum est: Multiplicabo aerumnas tuas, et conceptus tuos (Gen. III). Nam econtra generationis vel originis eorum, qui ad vitam praedestinati sunt, causa efficiens benedictio Dei est, dicentis ante peccatum: Crescite et multiplicamini et replete terram, subjicite eam (Gen. I). etc. Profecto parvuli, qui ante perceptam Christi gratiam ex hac luce subtrahuntur, eo ipso quod sic subtracti sunt, palam faciunt, quia non ex praemissa benedictione, sed ex subsequentis peccati superfluitate orti sunt. Qua ergo justitia dicentis: Multiplicabo aerumnas tuas et conceptus tuos, superflui homines nati sunt, eadem et moriuntur. Proinde diligentiori adhuc determinatione sententia supplenda est, nec filii pro patribus morientur, subauditur, si patres alios, scilicet sanctae Ecclesiae sacerdotes, imo patrem alium, id est novum Adam Christum habere mereantur. ####  |