| #### CAPUT XIX. Quod Verbum Dei nondum incarnatum, id est, Emmanuel nondum natus liberarit terram a Rege Assyriorum. |

| #### #### Nonne sibimet providit? Nonne propter semetipsum hoc operatum est Verbum Dei? Utique nobis et propter nos sibi providit, ut servaret genus, unde Virgo veniens conciperet, et pareret ipsum, qui vocaretur Emmanuel (Isa. VII); nondum quidem vocabatur, sed futurum erat, ut vocaretur Emmanuel. Attamen dictus Esaias invocabat eum Emmanuel, ut a praedictis Assyriis Hierusalem liberaret. Cum enim dixisset: ####
| #### “Ecce virgo concipiet, et pariet filium et vocabitur nomen ejus Emmanuel (ibid.),” |
#### #### postmodum haec quoque locutus est: ####
| #### “Adducet Dominus aquas fluminis fortes et multas super regem Assyriorum, et omnem gloriam ejus, et ascendet super omnes rivos ejus, et fluet super omnes ripas ejus, et ibit per Judam inundans, et transiens usque ad collum veniet, et erit extensio alarum ejus, implens latitudinem terrae tuae, o Emmanuel (Isa. VIII).” |
#### #### Quod dicit, ####
| #### “terrae tuae, o Emmanuel,” |
#### #### magna cordis exclamatio est, ad commonefaciendum Dei Verbum, quod terra Juda terra ipsius esset secundum propositum gratiae: quia praefinitum atque praenuntiatum fuerat quod de terra Juda, et de domo David Virgo ipsum conciperet, et pareret, et vocaretur Emmanuel. Et quia sic certissimum futurum erat, quia castra Assyriorum percussurus erat iste, videlicet, nondum secundum carnem natus Emmanuel, protinus insultabundus dicit: ####
| #### “Congregamini, populi, et vincimini, et audite procul, universae terrae, confortamini et vincimini, accingite vos, et vincimini, inite consilium, et dissipabitur, loquimini verbum, et non fiet, quia nobiscum Deus (Isa. VIII).” |
#### #### Magna fiducia, magna et certa securitate taliter ob hoc dictum est, quippe cui incertum non erat, nihil esse, quod propositum Dei avertere posset. Contra cujus consilium omne humanum consilium vanum est, inde tutus insultat, et juxta quod scriptum est: ####
| #### “Qui habitat in coelis, irridebit eos, et Dominus subsannabit eos (Psal. II).” |
#### #### Ridendo et subsannando provocat, provocando irridet, et subsannat gentes frustra frementes, et populos inania meditantes, qui jam tunc assistebant, et conveniebant in unum, adversus Dominum, et adversus Christum ejus Emmanuel. ####  |