| #### CAPUT 5 |

| #### ####
| #### “Lucerna corporis tui est oculus tuus. Si oculus tuus fuerit simplex, totum corpus tuum lucidum erit. Si autem oculus tuus nequam fuerit, totum corpus tuum tenebrosum erit. Si ergo lumen quod in te est, tenebrae sunt, ipsae tenebrae quantae erunt?” |
#### #### Etenim sensus iste est: Idcirco non dixi sic universaliter vobis omnibus facientibus eleemosynam: Sit eleemosyna vestra in absconso; et: Vos autem cum oratis, intrate in cubiculum, et clauso ostio, orate Patrem vestrum; et: Vos autem cum jejunatis, ungite capita vestra; sed dixi singulariter: ####
| #### “Te autem faciente eleemosynam,” |
#### #### etc. quia videlicet non omnibus dico hoc, neque omnibus dicendum est hoc, sed tibi uni vel alteri, similiter unicuilibet, cujus oculus forte infirmus est, cujus intentio nondum satis firma est. Etenim ####
| #### “lucerna corporis tui est oculus tuus,” |
#### #### et subaudire debes, quia, secundum hujus rei similitudinem, lucerna operis tui est intentio tua. ####
| #### “Si oculus tuus fuerit simplex, totum corpus tuum lucidum erit,” |
#### #### et subintelligere debes quia secundum rei hujus similitudinem, si intentio tua fuerit absque hypocrisi, et absque nebula cujuslibet miserae vanitatis, tunc opus tuum totum lucidum erit. ####
| #### “Si autem oculus tuus nequam fuerit, totum corpus tuum tenebrosum erit,” |
#### #### et similiter scire debes quia, si intentio tua fuerit in hypocrisi, totum opus tuum tenebrosum erit, sive jejunium, sive oratio, sive eleemosyna sit. ####
| #### “Si ergo lumen quod in te est, tenebrae sunt, ipsae tenebrae quantae erunt?” |
#### #### Quod est dicere: Si opera bona, quae facies coram hominibus, propter hypocrisin reproba sunt, ipsa opera mala quae in occulto sunt, quale judicium merentur? Proinde simplicem oculum, id est intentionem bonam in corde habeas, et quomodo vis fac. Nam, si fuerit simplex oculus ejusmodi, tunc profecto acceptum est Deo quod facis, sive cinere aspergas, sive oleo perungas caput tuum, dum jejunas, sive longam sive brevem orationem facias, sive multis videntibus sive nullo sciente pauperi eleemosynam porrigas. Hic autem oculus simplex, haec intentio bona est, cupere ut homines opera tua videntes, glorificent Patrem qui in coelis est, sicut econtra nequam oculus intentio mala est, ambire ut ab hominibus glorificeris, quo fit ut tenebrosum sit quodcunque facis, sive cinis sive oleum in capite tuo sit, sive longa sive brevis oratio tua sit, sive publica sive occulta eleemosyna tua sit. Interim, dum nondum purificatus est oculus, dum fieri potest, ut levi vento vel aura miserae vanitatis intentio laedatur, facito, ut dixi, ut non videaris hominibus jejunans, aut eleemosynas faciens, aut orans. ####  |