| #### CAPUT 28 |

| #### ####
| #### “Respondit Pilatus. Nunquid ego Judaeus sum? gens tua et pontifices tradiderunt te mihi. Quid fecisti?” |
#### #### Tanquam diceret: A Judaeis omnis causa sumit exordium. Nunquid ego conciliis vel synagogis eorum, in quibus te condemnaverunt, cum non sim Judaeus, intersum, ut a me causae vel nominis hujus oriri potuerit principium? Non est ita, sed gens tua et pontifices accusantes, et sententiam postulantes, tradiderunt te mihi. ####
| #### “Quid fecisti?” |
#### #### Ad haec Dominus, magnus et sapiens rex, indigno illi non respondit, quid fecerit, cum bene omnia fecerit, et bona omnia fecerit, imo cum et omnia valde bona per ipsum facta sint (Gen. I). Sed nec illud dicere curavit, quod prius interrogatus fuerat, scilicet quod esset rex Judaeorum, quia jam sufficienter hoc dixerant adversarii sui. Verum quod illi minus vel perverse dixerant, hoc modo supplevit et correxit. ####  |