| #### CAPUT XIX. Quid sacramenti fuerit in rebus gestis radicis Jesse, hoc est David, quod ad Christum pertineret. |

| #### #### Quidnam sacramenti latet in illis rebus gestis, nisi quod audivimus et subintelleximus in istis verbis propheticis: ####
| #### “Excelsi statura succidentur, et sublimes humiliabuntur, et subvertentur condensa salus ferro, et Libanus cum excelsis cadet (Isa. X).” |
#### ####
| #### “Et egredietur virga de radice Jesse, et flos de radice ejus ascendet, et requiescet super eum Spiritus Domini (Isa. XI).” |
#### #### Denique cum iste sit sensus: Superbi et divites relinquentur, et de puella humili sive paupercula promissio veritatis implebitur, simul per hoc dictum quod est de radice Jesse, vetus experimentum mentibus nostris adducitur, quod accidit Jesse reprobatis majoribus filiis ejus, et assumpto humili vel parvulo David qui erat minimus. Idem ergo est, ac si dicat: Quid miramini, quia dixi: ####
| #### “Excelsi statura succidentur, et sublimes humiliabuntur,” |
#### #### et humilitas exaltabitur? Similiter factum est in diebus Jesse. Vultuosus erat Heliab, et alta erat statura ejus, sed ####
| #### “abjeci illum, ait Dominus (I Reg. XVI).” |
#### #### Itemque ad reliquos magnos filios ejus secundum illorum similitudinem multi erunt, quando prophetia haec implebitur, ####
| #### “excelsi statura et sublimes in gloria,” |
#### #### tam de regali quam de sacerdotali prosapia, potentes viribus, et valentes armatos producere exercitus. Sed nullum de illis elegit Dominus, nec ad implendum promissionis suae verbum opus habebat sublimitate hominum, altitudine aulicorum in curribus et in equis exsultantium, qui in multiplici favore hominum, in multivago plausu popularium, et non in Domino confidunt, et tunc minimus filiorum Jesse, parvulus David complacuit, et postmodum humilis ancilla Domini prae cunctis bominibus emissa in spiritu humilitatis Altissimo complacebit, ut ex ipsa compleatur promissio nascente Christo, ac si de virga gracili spectabilis ascendat flos. Praeterea sicut illic, praetenta immolationis festivitas, et adductus de armento vitulus occurrentibus Samueli senioribus civitatis, et admirantibus adventum ejus, causam subtexit, ne audiret Saul: ita et hic desponsatio Virginis sive consueta nuptiarum solemnitas, et Joseph maritus puellae nominatus, diabolum fefellit, et cunctos satellites ejus, ut erant Herodes et complices ejus, ut nescirent sacramentum, cujus sciendi nondum erat tempus. ####  |