| #### CAPUT XV. Moraliter quid, quod Nazaraei capillos nutriunt, quos post votum incidunt. |

| #### #### Moraliter dum de vitandis superfluis cogitationibus agitur, hoc trahamus in exemplum quod capillos nutriunt, quos post votum detonsos in igne sacrificii deinceps incendunt. Quid enim quod Nazaraei capillos nutriunt, nisi quod per magnam vitae continentiam, praesumptionum cogitationes crescunt? Sed quid est quod devotione completa, caput Nazaraeus radere, capillosque in igne sacrificii postea ponere jubetur, nisi quod tunc ad perfectionis summam pertingimus, cum sic exteriora vitia vincimus, ut etiam cogitationes superfluas a mente resecemus? Quas nimirum sacrificii igne concremare est flammas eas divini amoris incendere, ut totum cor in Dei amore ardeat, et cogitationes superfluas concremans, quasi Nazaraei capillos, devotionis perfectione consumat. ####  |