| #### CAPUT XXVI. De eo quod populus Israel initiatus est Beelphegor, adorans deos filiorum Moab. |

| #### #### (CAP. XXV.) ####
| #### “Morabatur autem eo tempore Israel in Sethim, et fornicatus est populus cum filiabus Moab, quae vocaverunt eos ad sacrificia sua. At illi comederunt et adoraverunt deos earum. Initiatusque est Israel Beelphegor.” |
#### #### Hoc ejus consilio factum est ut luxurioso populo, filiarum Moab objiceretur pulchritudo, ea commiscendae fornicationis conditione interposita, ut appetitu concitato, non ante viris mulierculae succumberent, nisi prius vocati ad sacrificia, comederent et adorarent deos earum, et initiarentur Beelphegor. Sciebat propheta nequam, in quo esset illa populi maxima fortitudo, quam pertimescens Moab, ita inquit: ####
| #### “Delebit hic populus omnes, qui in finibus nostris commorantur, quomodo solet bos herbas usque ad radices carpere (Num. XXII).” |
#### #### Sciebat, inquam, unde hoc, ut populus ille tanquam leaena consurgeret, et quasi leo oriretur, non accubiturus (Num. XXIV), donec devoraret praedam, et occisorum sanguinem biberet, videlicet quia Dominus Deus ejus erat cum eo, cujus fortitudo similis est rhinocerotis. Ut igitur castitatis amatorem, quasi rhinocerotem abigeret ab Israel, hoc impium dedit consilium, quatenus ad fornicandum illectus populus, insuper etiam contra Deum suum non qualecunque idolum, sed Beelphegor, id est simulacrum turpitudinis initiaretur, qui idem apud Romanos olim erat Priapus. Verum in hac scientia nimium obturatus ejus fuit oculus, nec praescire meruit quod hoc pacto nequaquam Deus a populo suo foret recessurus, sed per pugionem Phinees sacerdotis, zelumque optimum aversa ira Dei a filiis Israel, ipse quoque cum fornicariis suis gladio foret occidendus. ####  |