| #### VERS. 20. |

| #### ####
| #### “Gloria mea semper innovabitur,” |
#### #### id est ad hoc ut gloriosa sim, semper in me veteris vitae culpa per novitatem spiritus delebitur; quia videlicet vita nostra dum lacrymis lavatur et bonis operibus exercetur, dum sanctis meditationibus eruditur, ad novitatem suam sine cessatione reparatur. ####
| #### “Et arcus meus,” |
#### #### id est Scriptura sacra; arcus enim Scripturam significat. Unde et Psalmista: ####
| #### “Arcum suum, inquit, tetendit et paravit illum (Psal. VII);” |
#### #### quia videlicet cunctis peccatoribus per Scripturam sacram minas exhibuit. ####
| #### “Arcus, inquam, meus, in manu mea instaurabitur,” |
#### #### id est in operatione mea Scriptura sacra perficietur. Instauratur enim arcus in manu, dum, quidquid in sacro eloquio studendo cognoscitur, vivendo completur. Haec et haec docebam: tunc, inquit, sancta Ecclesia, subaudi nunc autem in pluribus quidem vera fuit spes mea, sed plerique illorum, de quibus majorem habebam fiduciam, nunc acriores fidei hostes facti sunt. #### Non immutato dicendi ordine, dum sua propria beatus Job per sermonem indicat, causas sanctae Ecclesiae, ut saepe dictum est, per intellectum sonat. Ait enim: ####  |