| #### CAPUT 31 |

| #### ####
| #### “Illo die in nomine meo petetis.” |
#### #### Illo, inquam, die, revelatae gratiae, die salutis, et acceptabili tempore (I Cor. X, II Cor. VI), quando spiritus veritatis docebit vos omnem veritatem, de meo accipiens, et annuntians vobis: ####
| #### “Vos in nomine meo petetis,” |
#### #### quia videlicet cognoscentes me, et credentes quia ####
| #### “ego in Patre, et Pater in me est,” |
#### #### verum Deum et hominem, aeque ut Patrem adorabilis, et sic in nomine meo petetis quod usque modo non fecistis. ####
| #### “Et non dico vobis, quia ego rogabo Patrem de vobis. Ipse enim Pater amat vos, quia vos me amastis et credidistis quia a Deo exivi.” |
#### #### Non inquit, illo die ego rogabo Patrem de vobis. Ne forte haereticus non intellexerit, quomodo supra dictum sit: ####
| #### “Et ego rogabo Patrem et alium Paracletum dabit vobis,” |
#### #### et inde argumentetur, Patre minorem esse Filium, eo quod rogare minoris sit, ecce et hoc e diverso infert. Et non dico vobis, quia ego rogabo Patrem de vobis, scilicet ####
| #### “illo die, quo, ut jam dixi, in nomine meo petetis.” |
#### #### Nam isto quidem die, qui nunc ingruit, die tribulationis meae, quo capiunt animam meam, et irruunt in me fortes (Psal. LXXVI), ####
| #### “ego rogabo Patrem, et alium Paracletum dabit vobis:” |
#### #### rogabo, inquit, sacerdos factus ipse sacrificium, secundum passibilem hominis naturam; illo autem die et deinceps, quo iterum in gaudio cordis vestri videbitis me ####
| #### “jam non rogabo Patrem de vobis.” |
#### #### Quare? Ipse enim Pater amat vos, id est isto rogatu meo sibi reconciliatos jam habet amicos vos, et de filiis irae fecit filios gratiae suae (Ephes. III). Unde hoc? ####
| #### “Quia vos me amastis, et credidistis, quia a Deo exivi.” |
#### ####  |