| #### CAPUT X. Quomodo plaga mortis ejus sanata sit. |

| #### #### Caput istud sine dubio Antichristus erit, in quo excandescet illa est draconis ira novissima, de qua dictum est: ####
| #### “Et iratus est draco in mulierem, et adjecit facere praelium cum reliquis de semine ejus (Apoc. XII).” |
#### #### Quid porro est quod caput istud quasi occisum in morte dicitur: ####
| #### “et sanata est plaga mortis ejus?” |
#### #### Itemque postmodum Scriptura dicit, ####
| #### “quia habet plagam gladii et vixit. Ubinam accepit plagam gladii, et quomodo sanata est plaga ejus, aut vixit?” |
#### #### (Apoc. XIII.) Nimirum cum alia possint convenienter dici, deficientibus tamen certis sacrae Scripturae testimoniis, magis iste sensus placet, quia dudum in coelo damnationis aeternae sententiam accepit. Et haec est in capite isto plaga gladii et mortis. Ille namque homo peccati, filius perditionis, non simpliciter homo, verum etiam diabolus erit, et adventus ejus operatio Satanae, operatio erit erroris. Diabolus, inquam, sive Satanas, qui adversatur et extollitur supra omne quod dicitur Deus aut quod colitur, ita ut in templo Dei sedeat, ostendens se tanquam sit Deus. Quando iste propter superbiam de coelo cecidit, procul dubio plagam gladii, plagam mortis accepit. Sicut apud Ezechielem dicitur in eum sub nomine Assur sive Pharaonis: ####
| #### “Ecce deductus es cum lignis voluptatis ad terram ultimam, in medio incircumcisorum dormies, cum his qui interfecti sunt gladio (Ezech. XXXI).” |
#### #### Quomodo autem sanata est plaga mortis ejus? Quomodo et plagam habet tanti gladii et vixit? Falso nimirum sanata est plaga ejus, et falso vixit. Plagae ojus curatio, culpae est defensio, et in plaga gladii vivere, hoc illi in ipsa poena superbire. Hoc quippe in isto dicto est admiratio et praesumptoris exsecratio, quod cum percussus sit et factus diabolus, extollitur et ostendit se tanquam sit Deus. Cum enim diabolus vult se ostendere Deum, quid nisi mortuus contendit se esse vivum? Exemplum miraculi hujus sumere licet de quolibet imitatore ejus. Cum enim quis pro culpa sua justo judicio de Ecclesia pellitur, et tunc in superbiam elatus et defendens opera sua, judices quoque criminatur quod illi injusti, ipse autem sit justus. Nimirum plaga ejus infeliciter sanata est, et mendaciter vivit, quia Dei judicio injustus, suo autem justus est. ####  |