| #### CAPUT XXII. De civitatis obsidione, quomodo portentum ejus fuerit, quod dormire jussus est propheta super latus suum sinistrum, et portare iniquitates domus Israel trecentos et nonaginta dies, et dormire in latus suum dextrum, et portare iniquitates domus Juda quadraginta diebus. |

| #### #### (CAP. IV.) ####
| #### “Et tu, fili hominis, sume tibi laterem, et describes in eo civitatem Hierusalem, et ordinabis adversus eam obsidionem,” |
#### #### etc. Juxta rerum gerendarum ordinem, sensumque propheticum eorum quae tunc gerenda, nunc autem gesta sunt, hoc prophetiae capitulum et loco jungendum est, ubi paulo ante dixit: ####
| #### “Et surgens egressus sum in campum, et ecce gloria Domini stabat quasi gloria quam videram juxta fluvium Chobar” |
#### #### Postquam enim repulsa a Judaeis ad gentes exivit gloria Domini, notum omni mundo illud miserae civitatis Hierusalem excidium successit, quod non dubitamus hic prophetice praemonstrari. Sequitur enim: ####
| #### “Et tu dormies super latus tuum sinistrum, et pones iniquitates domus Israel super eo, numero dierum quibus dormies super illud, et assumes iniquitates eorum. Ego autem dedi tibi annos iniquitatis eorum, numero dierum trecentos et nonaginta dies, et portabis iniquitatem domus Israel: Et cum compleveris haec, dormies super latus tuum dextrum secundo, et assumes iniquitatem domus Juda quadraginta diebus. Diem pro anno, diem, inquam, pro anno dedi tibi.” |
#### #### Cum dixisset ####
| #### “dormies super latus tuum dextrum, secundo, et assumes iniquitatem domus Juda quadraginta diebus,” |
#### #### tunc demum subjunxit: ####
| #### “Diem pro anno dedi tibi.” |
#### #### Notandum quod non itidem cum dixisset, ####
| #### “ego autem dedi tibi annos iniquitatis eorum, numero dierum trecentos et nonaginta dies, et portabis iniquitatem domus Israel,” |
#### #### non, inquam, itidem subjunxit, diem pro anno dedi tibi. Haec dicimus, ut longissimam, et quae longe ante hanc prophetiam coepta est, annorum prolixitatem evadamus, et ad id quo tendimus, secundum certum rerum gestarum eventum liberius accedamus. Nam a Phacee rege Israel, sub quo Salmanasar Israelitici populi vastavit millia multa usque ad quadragesimum annum Assueri, supputamus quidem annos trecentos nonaginta, quando universa Judaici populi persecutio est mitigata (IV Reg. XVII; I Esd. IV), sed haec supputatio caeteraeque expositiones, quas alii atque alii super hoc loco senserunt, scrupulosae sunt, atque rei de qua nunc agitur, minus, ut arbitramur, conveniunt. Igitur quia nec littera praesens nos cogit suscipere utrobique, id est tam in sinistri, quam in dextri lateris dormitione, diem pro anno dari, jam nunc ad illud, de quo supra coepimus, extremum Hierosolymorum excidium accedamus, et historiae veritate perspecta, videbimus quam recte in signum ejus, vinctus atque constrictus propheta sit, et sic dormire jussus. ####  |