| ### LIBER PRIMUS. ###  |

| #### CAPUT 1 |

| #### #### (CAP. I.) ####
| #### “Apocalypsis Jesu Christi.” |
#### #### Cum tota libri series Graece conscripta fuerit, et de Graeco fonte in Latinae linguae amnem cucurrerit, sola ejusdem appellatio intacta permansit, ut apud Latinos diceretur Apocalypsis: quod nomen poterat in revelationem transferri, videlicet ob excellentiam rerum sive mysteriorum quae haec Scriptura comprehendit. Sic alleluia, sic amen, Hebraea vocabula, ob dignitatem sensuum in Graecis et Latinis litteris permanserunt. Sic Evangelium in Latinis codicibus de Graeco reservatum est; quo sermone omnes, praeter Matthaeum, evangelistae conscripserunt. ####  |