| ### LIBER TERTIUS ###  |

| #### CAPUT PRIMUM. De tribus filiis Noe, Sem, Cham et Japhet, et quid sit, ####
| #### “Dilatet Deus Japhet, et habitet in tabernaculis Sem.” |
####  |

| #### #### Nunc jam sermo per compendium currens, videlicet omissis mysteriorum, sive allegoriarum longis itineribus, magnisque circuitibus devenit ad tabernacula Sem, dicente patre Noe: ####
| #### “Dilatet Deus Japheth, et habitet in tabernaculis Sem (Gen. IX).” |
#### #### Porro per tabernacula Sem, adoptionem filiorum Dei, et gloriam testamentum et legislationem, et obsequium, et promissa intelligimus, quae omnia data sunt semini Abrahae, qui fuit de posteritate Sem, Sem quippe genuit Arfaxad, Arfaxad genuit Sale, Sale genuit Heber, Heber genuit Phaleg, Phaleg genuit Reu, Reu genuit Sarug, Sarug genuit Nachor, Nachor genuit Thare, Thare genuit Abraham (Gen. XI). Tabernacula ergo Sem, beneficia Dei sunt jam dicta, quae praestitit Deus semini ejus Abrahae venienti ex posteritate Sem, et recte illa beneficia intelligimus per tabernacula, quia videlicet Abraham et caeteri patres per quos, vel cum quibus illa sunt administrata, manentem hic non quaerentes habere civitatem, et illam expectantes, cujus artifex et conditor est Deus (Hebr. XI). In tabernaculis habitabant confitentes, quia peregrini et hospites sunt super terram. Ad haec igitur tabernacula Sem sermone deducto ingrediendum est, et reverenter aspiciendum, qualiter Verbum Dei peregrinationem nostram subiens, exinde militaverit, contubernales non dedignans habere homines, per quos omnem militiam nostrae salutis ordinaret, tam diu cum illis commorans et per eorum voces sonans, donec ex ipsis quoque carnem assumens bellator atque princeps belli totius, ipse ad publicum contra serpentem antiquum procederet. ####  |