| #### VERS. 5. |

| #### #### ####
| #### “Alii,” |
#### #### inquam, non ego, quem onagro comparastis, qui se liberum natum putat, sed alii longe dissimiles mihi, ####
| #### “quasi onagri in deserto,” |
#### #### id est a timore Domini soluti, ####
| #### “egrediuntur,” |
#### #### scilicet a communi conversatione hominum, ut quasi per solitariam viam reverentiores videantur. ####
| #### “Egrediuntur, inquam, quasi onagri ad opus,” |
#### #### non Dei, sed suum, sicut scriptum est: ####
| #### “Onager assuetus in solitudine in desiderio animae suae, attrahit ventum amoris sui (Jer. II),” |
#### #### id est vir vanus a vinculis fidei et rationis alienus, in ambitione cordis sui eam, quae non aedificare, sed inflare novit, attrahit scientiam. ####
| #### “Egrediuntur, inquam, quasi onagri. Vigilantesque ad praedam,” |
#### #### id est, intenti ad depravandam sacram Scripturam, et ad sui sensus servitium detorquendam, ####
| #### “praeparant panem liberis suis,” |
#### #### id est doctrinam mendacii sequacibus suis. ####  |