| #### CAPUT XXIII. Quod Moyses Deo immolavit, in signum quod ab eo missus est. |

| #### #### (CAP. XIX.) ####
| #### “Mense tertio egressionis Israelis de terra Aegypti, in die hac venerunt in solitudinem Sinai. Nam profecti de Raphidim et pervenientes usque in desertum Sinai, castrametati sunt in eodem loco, ibique Israel tentoria fixit e regione montis, Moyses autem ascendit ad Dominum.” |
#### #### Quod dicit ####
| #### “mense tertio in die hac,” |
#### #### idem est ac si dixisset, mense tertio in die mensis prima. Hic immolaturus erat Moyses, et implenda veritas ejus qui miserat eum dicentis: ####
| #### “Cum eduxeris populum meum de Aegypto, immolabis Deo super montem istum (Exod. III).” |
#### #### Haec immolatio Moysi pro signo veritatis fuit, quod Deus eum miserit, non quia immolavit, sed quia inter immolandum Deus clarissima suae praesentiae signa dedit, ita ut perterriti ac pavore concussi filii Israel, dicerent Moysi: ####
| #### “Non loquatur nobis Dominus, ne forte moriamur (Exod. XIX).” |
#### #### Et Dominus, ad Moysen. ####
| #### “Haec, inquit, dices filiis Israel: Vos vidistis quod de coelo locutus sum vobis (Exod. XX),” |
#### #### etc. Ergo sic immolasse super montem istum, signum fuit Moysi; quod Dominus misisset eum. Porro hic mensis tertii primus dies a primi mensis quarta decima die, qua Agnus immolatus est, juxta lunarem supputationem, quadragesima septima est. Dixit autem Dominus ad Moysen in die hac: ####
| #### “Vade ad populum, et sanctifica illos hodie et cras, laventque vestimenta sua, et sint parati in diem tertium.” |
#### #### Ac deinceps: ####
| #### “Jam advenerat dies tertius, et mane inclaruerat, et ecce coeperunt audiri tonitrua, ac micare fulgura, et nubes densissima operuit montem.” |
#### #### Hic dies a praedicta immolatione agni quadragenarius nonus est. Quibus adde unum, et fiunt quinquaginta, qua die, videlicet quinquagesima, dixit Dominus ad Moysen: ####
| #### “Daboque tibi tabulas lapideas, et legem ac mandata quae scripsi, ut doceas filios Israel (Exod. XXIV).” |
#### #### Igitur legis et gratiae summa secundum numerum consonantia est, quia videlicet a paschali vespera quinquagesimo die, lex in tabulis lapideis digito Dei scripta ####
| #### “per Moysen data est; gratia autem et veritas per Jesum Christum facta est (Joan. I),” |
#### #### quinquagesimo nihilominus a resurrectione ejus die, Spiritu sancto misso de coelo, in cordibus apostolorum scripta est. ####  |