| #### CAPUT 23 |

| #### ####
| #### “Respondit turba et dixit: Daemonium habes; quis te quaerit interficere?” |
#### #### Ecce isti sunt canes, de quibus hic opprobrium hominum et abjectio plebis propter nos factus, in psalmo dicit: ####
| #### “Quoniam circumdederunt me canes multi (Psal. XXI).” |
#### #### Frustra laborat hic intentio describentis. Neque enim hunc latratum nequissimorum canum verbis posset ullo modo consequi. Sed hoc mirari licet, qualiter isti homicidae insipientes et maligni, homicidium quod mente pertractant, cum tanta responsionis amaritudine, et negando confitentur, et confitendo negant. Ita sibi contrarii sunt, tanta vi veneni ardentis insaniunt. Quae enim res generare solet homicidium nisi odium? Quando autem aliquod homicidium majori odio perpetratum est, quam quod indicat hoc amarum et nequissimum convicium? Igitur superfluum fuisset ad convincendum eos verbis contendere dicendo: ####
| #### “Ego daemonium non habeo,” |
#### #### sed verum dico, quia vos me quaeritis interficere, cum ipsi satis aperte grassantes odio venenum evomerent tali responsione. Proinde quod coeperat dicendo: ####
| #### “Quid me quaeritis interficere,” |
#### #### prosequitur subjungendo: ####
| #### “Unum opus feci et omnes miramini.” |
#### #### Quo de opere dicat, paulo post ipse manifestat dicendo: ####
| #### “Quia totum hominem sanum feci in Sabbato.” |
#### #### Hoc opus illi mirabantur, id est, magnifice inter se quaerendo velut magnum et inauditum scelus, tanquam pro lege Dei, magno zelo indignabantur. Nam quod hic ait: ####
| #### “Et omnes miramini,” |
#### #### paulo post repetens eamdem admirationem vocat indignationem, dicendo: ####
| #### “Mihi indignamini, quia totum hominem sanum feci in Sabbato.” |
#### #### Ait ergo: ####
| #### “Unum opus feci, et omnes miramini.” |
#### #### Percontante illo atque dicente: ####
| #### “Quid me quaeritis interficere?” |
#### #### id est quam causam habetis, unde possitis accusare interficientes me? poterant secundum machinationes suas respondere illi: Quia non es tu a Deo, qui Sabbatum non custodis. Sed jamdudum experti fuerant, hoc ipsum ab illo multo magis in seipsos posse retorqueri, quia multoties dixerat eis: ####
| #### “Hypocritae, quis vestrum non solvit bovem vel asinum, et ducit eum ad aquandum die Sabbati?” |
#### #### et similia (Luc XIII; Matth. XII). Proinde irati tacuerunt, imo et tacendo pejus insanientes iracundam odii flammam vomuerunt. Opportune ergo ipse causam eamdem, ut rationabiliter defendat, illis tacentibus indicat, et protinus eamdem defensionem hoc modo inchoat. ####  |