| #### CAPUT XI. Quid sit apud Isaiam, ####
| #### “voca nomen ejus, accelera spolia detrahere, festina praedari.” |
####  |

| #### #### Quae vel quanta in gestis eorumdem judicum signata sint mysteria judicis aeterni, Verbi Dei Jesu Christi, perquirere praesentis non est propositi. Verumtamen hoc in laudem ejusdem Verbi Dei, ejusdem Jesu Christi breviter dictum sit, quia recte vocatum est nomen ejus apud Isaiam: ####
| #### “Accelera spolia detrahere, festina depraedari (Isa. VIII).” |
#### #### Quia videlicet qui victoriosos judices illos fecit, et per illos vicit, ipse est Christus Jesus Verbum Dei. Ex hoc namque vocatus, ####
| #### “accelera spolia detrahere, festina praedari,” |
#### #### quia antequam puer fieret, et sciret vocare patrem suum, et matrem suam, id est, antequam nasceretur de muliere, et subditus parentibus experiretur infirmitatem nostram, abstulit fortitudinem Damasci et spolia Samariae, quae videlicet Damascus et Samaria tunc junctis viribus Judam, unde nasciturus erat idem puer, debellabant et exterminare volebant. Plane grandis acceleratio, magna festinatio quempiam prius spolia detrahere, quam de matre natum esse, prius in bello praedari quam in utero concipi. Nunquid autem ipsum solum prius fecit? nunquid solius Samariae spolia, solius Damasci fortitudinem prius abstulit. Imo et anterius ipse in judice Samsone et praedatus est, et spolia detraxit, ut ille in mandibula asini, in maxilla pulli asinarum mille viros deleret, tandemque plures moriens interficeret quam antea vivus occiderat. Similiter et in caeteris ipse spolia detraxit, ipse praedatus est, et Israel defendit, nondum puer aut homo factus, sed ab aeterno Deus Verbum Dei. ####  |