| #### CAPUT 30 |

| #### #### CHRIST. Descendebant utique in infernum, non tamen inferiorem, quo sepeliuntur impii, cujus Psalmista meminit dicens: Et liberasti animam ex inferno inferiori (Psal. LXXXV), sed in locum sive regionem; non solum coelo vel paradiso, verum etiam mundi hujus habitatione inferiorem, ubi non solum liberi erant a poenis impiorum, verum etiam visitatione frequentabantur, et collocutione fruebantur sanctorum angelorum. Nam et Dominus noster, quem voluntate mea jamdudum cognosceres, de quodam paupere dixit: Factum est ut moreretur, et portaretur ab angelis in sinum Abrahae (Luc. XVI), subjungens de divite: Quia mortuus est et ipse, et sepultus est in infernum (ibid.). #### JUD. Quid ergo illis deerat, si sanctorum angelorum familiaritate non fraudabantur aut quod illis claudi poterat de regno Dei, si a civibus ejusdem regni Dei non separabantur? ####  |