| #### CAPUT XXIII. De officio, |

| #### ####
| #### “Dum medium silentium.” |
#### #### Die Natalis Domini officium gaudium est, ut diximus, gentium, quae omnes viderunt salutare Dei, et quarum assumptio vita est ex mortuis, scilicet Judaeis (Rom. XI), hoc autem certae diei sedem non habens, et pene viduum revocandorum in fine saeculi praeconium est Judaeorum. Non enim gloriari debet oleaster adversus ramos bonae olivae, quod propter incredulitatem fracti sunt et ceciderunt. Ipse autem contra naturam insertus est et fide stat (ibid.). Neque dignum est ut exsultet junior frater quod se recepto et convivante cum patre, major frater iratus ingredi recusat, sed inter convivia rogat patrem suum, ut exeat et blandis delinitum monitis introducat (Luc. XV). Haec ita esse vel ex communione praesentis officii satis elucet. ####
| #### “Tolle, inquit, puerum et matrem ejus, et vade in terram Juda; dedefuncti sunt enim qui quaerebant animam pueri (Matth. II).” |
#### #### Nunc enim puer ille, scilicet incarnatus Deus, reliquit domum suam, et dimisit haereditatem suam (Jer. XII), quia sicut scriptum est: Ascendens super nubem candidam, ingressus est Aegyptum, abiit ad gentes quae antiqui Pharaonis, id est diaboli, fuerant regnum (Isa. XIX). Tunc autem defunctis his, qui quaerebant animam ejus, id est sopita modernae invidiae flamma, qua sanctorum ejus animas quaesierunt et sanguinem fuderunt in terram suam, id est in suae gentis notitiam, revertetur. Tunc, inquam, juxta mysticum Evangelii sensum, illato Jesu in templum, id est in Synagogam Judaeorum per fidem. ####
| #### “Erant pater ejus et mater,” |
#### #### scilicet, omnis parentela ejus carnalis, ####
| #### “mirantes super his, quae dicuntur de eo. Et benedixit illi Simeon (Luc. II),” |
#### #### id est ille populus jam justus et timoratus, atque ita qui nunc ####
| #### “positus est in ruinam,” |
#### #### tunc ponetur ####
| #### “in resurrectionem in Israel (ibid.).” |
#### #### Cujus adventus, quia sciri a nobis non potest, tempus merito nocti comparatur, atque ideo in introitu: Dum medium silentium (Sap. XVIII), quod praeteritum est, canitur propter hoc simile futurum. Tunc implebit id propter quod ####
| #### “misit Deus Filium suum factum ex muliere, factum sub lege, ut eos, qui sub lege erant, redimeret (Gal. IV);” |
#### #### et liberabitur haeres, qui adhuc parvulus intellectu, sub elementis, id est litterali sensu serviens detinetur. Tandemque obtinebit regnum et sedem David patris sui ipse, de quo in graduali canitur: Speciosus forma (Psal. XLIV). ####  |