| #### VERS. 16. |

| #### #### ####
| #### “Et,” |
#### #### illo resuscitato, ####
| #### “erit egeno,” |
#### #### id est humili fidelium populo, ####
| #### “spes,” |
#### #### id est aeternae vitae vel resurrectionis fiducia. Et quia, cum venerit ut judicet, qui judicatus est, infideles obmutescent, bene subditur: ####
| #### “Iniquitas autem contrahet,” |
#### #### id est continebit, ####
| #### “os suum,” |
#### #### vel claudet, videlicet hactenus in contumelia Conditoris dilatatum. MORALITER. Nunc moraliter indaganda sunt qualiter a pravis generaliter fiant. Quia de bonorum actibus reprobi in extenso livoris sui aculeo torquentur, recte dicitur: ####
| #### “Per diem incurrent tenebras,” |
#### #### id est in luce bonorum operum clausis cordis oculis aliquid quod in electis accusare possint, quasi palpantes quaerent. Unde et subditur: ####
| #### “Et quasi in nocte,” |
#### #### id est in tenebroso livore, ####
| #### “sic palpabunt in meridie,” |
#### #### id est in plena boni operis luce. Quod bene signatum est in eo, quod Loth protegentibus angelis Sodomitae caecitate percussi sunt, et ostium domus ejus invenire non poterant (Gen. XIX), videlicet quando lux bonorum lucet coram hominibus (Matth. V), mali telo caecantur invidiae, nec possunt bonum in proximis agnoscere, nec rursus circumeuntes criminandi aditum queunt invenire. ####
| #### “Sic, inquam, palpabunt. Porro salvum faciet,” |
#### #### subaudi Deus, ####
| #### “de gladio oris eorum,” |
#### #### id est de detractione, vel persuasione linguae eorum, ####
| #### “et de manu violenti,” |
#### #### id est de adversitate elatae potestatis, ####
| #### “pauperem,” |
#### #### videlicet, quales beatificat Dominus, dicendo: ####
| #### “Beati pauperes spiritu (Matth. V).” |
#### #### ####
| #### “Salvum, inquam, faciet pauperem,” |
#### #### id est humilem. Quod hoc modo fiet: quod ####
| #### “erit egeno spes,” |
#### #### ad cujus spei cum pervenerit fructum, fiet quod hic subditur: ####
| #### “Iniquitas autem contrahet os suum,” |
#### #### id est omnis elatus qui nunc derogat obmutescet. Nec idcirco Eliphaz contra beatum Job loquitur, quia talem illum fuisse, et ob hoc percussum suspicatur: unde et subdit: ####  |