| #### CAPUT 36 |

| #### ####
| #### “Et cum tanti essent, non est scissum rete.” |
#### #### Hoc plane ad evangelistam pertinuit dicere, cum tanti essent, non est scissum rete, quia videlicet in statu quidem praesentis Ecclesiae, rete scindunt pisces illi qui numerum excedunt, Psalmista testante, cum dicit: ####
| #### “Annuntiavi et locutus sum, multiplicati sunt super numerum (Psal. XXXIX),” |
#### #### sed in illo resurrectionis littore pax erit, et rete solidum, quia soli pisces, qui numerati sunt, magni omnes, id est, boni illic erunt. ####
| #### “Dicit eis Jesus: Venite, prandete.” |
#### #### Bene tam multis piscibus magnis, qui omnes in dextera navigii capti sunt ad terram protractis dicit Jesus: ####
| #### “Venite, prandete,” |
#### #### quia cum sederit idem Filius hominis in sede majestatis suae, et omnes electos ad dexteram suam constituerit, et tunc altissime et suavissime hoc modo intonabit: ####
| #### “Venite, benedicti Patris mei, percipite regnum, quod vobis paratum est ab origine mundi (Matth. XXV).” |
#### #### Quid enim est hoc prandere, nisi regnum aeternum percipere? Quid est vero est regnando prandete vel prandendo regnare, nisi ipsum, qui angelorum cibus est, in quem desiderant angeli prospicere regem gloriae (I Petr. I; I Joan. III), facie ad faciem (I Cor. XIII), sicut est videre. Unde propheta, cum dixisset de homine, in justitiis ambulante, et veritatem loquente: ####
| #### “Panis ei datus est, aquae ejus fideles sunt (Isa. XXXIII),” |
#### #### quasi quaereres, qualis panis ei datus est, vel quales aquae sunt, statim subsecutus. ####
| #### “Regem, inquit, in decore suo videbunt oculi ejus (ibid.).” |
#### #### Proinde continuo subjungitur: ####  |