| #### CAPUT IV. Quid velit secundum verbum, Thecel, id est appensum est. |

| #### ####
| #### “Thecel, appensum est in statera, et inventum est minus habens (Dan. V).” |
#### #### Ordo rectus, ordo legitimus, ut postquam servivit ille malus servus, de servitio vel servitii retributione judicetur. Postquam completum est regnum, illud recipiat quod meretur. Judicium namque est inter Deum, et regna, sive reges regnorum. Ipse qui ordinavit regna, judicat illa. De qua quaestione putas sit judicium? puta dicere judicem Deum: ####
| #### “Ego vos excitavi, ego vobis potestatem dedi, ut peccantes mihi populos caederetis, servitium vestrum implevistis, sed minus est in facto vestro, quam in proposito meo (Zach. I).” |
#### #### In meo namque proposito bona est intentio, sed haec defuit in facto vestro. Ergo ####
| #### “inventum est, inquit, regnum tuum minus habens,” |
#### #### quia vos omnes reges Assyriorum bonam quam ego habui, non habuistis intentionem, sed tantum explevistis superbiam vestram et crudelitatem. Ego iratus sum, parum vos addidistis in malum. Multum itaque deest in pondere, quia deest totam, quod esset laudabile, scilicet omnis intentio justitiae voluntas corripiendi, intentio corrigendi, refrenandi vitia, sanciendi gentibus jura legitima. Sed et in hoc inventum est longe minus habens, quod regnum, sive reges regni illius non eum, qui dederat illis potentiam glorificaverunt Deum altissimum, aut gratias egerunt, imo veritatem commutaverunt in mendacium et adversus Deum elevati sunt et deos suos illaudabiles laudaverunt. ####
| #### “Elevatum est, inquit Daniel, cor Nabuchodonosor, et spiritus illius obfirmatus est ad superbiam (Dan. V).” |
#### #### Tu quoque filius ejus Balthasar non humiliasti cor tuum, cum scires haec omnia quae super eum venerunt; sed adversus Dominum dominatorem coeli elevatus es, et vasa domus ejus allata sunt coram te, et tu et optimates tui, et uxores tuae, et concubinae tuae vinum bibistis in eis, deosque vestros argenteos, et aureos, aereos, ferreos, ligneosque et lapideos, qui non vident, neque audiunt, neque sentiunt, laudastis. Porro Deum qui habet flatum tuum in manu sua, et omnes vias tuas, non glorificasti. Igitur quia inventum est tanto minus habens, justum judicium scribentis, justa est sententia dicentis. ####  |