| #### CAPUT XXI De eisdem, et quid sit quod filii Israel manus super Levitas, et Levitae manus suas ponunt super capita boum qui immolandi sunt. |

| #### #### Sic, inquam, spiritualiter debere radi filios Levi, probat hic ipse Moyses, cum et illic protinus subjungit: ####
| #### “Ponent thymiama in furore tuo, et holocaustum super altare tuum (Deut. XXXIII),” |
#### #### et hic cum dixisset: ####
| #### “Aspergantur aqua lustrationis, et radant omnes pilos carnis suae,” |
#### #### continuo subdidit: ####
| #### “Cumque laverint vestimenta sua, et mundati fuerint, tollent bovem de armentis, et libamentum ejus, oleo similam conspersam. Bovem autem alterum de armento accipies pro peccato, et applicabis Levitas coram tabernaculo foederis, convocata omni multitudine filiorum Israel. Cumque Levitae fuerint coram Domino, ponent filii Israel manus suas super eos, et offeret Aaron Levitas munus in conspectu Domini a filiis Israel, ut serviant in ministerio ejus. Levitae quoque ponent manus suas super capita boum.” |
#### #### etc. Quidnam est aqua aspersos levitas, et rasos lotisque vestibus mundatos, bovem alterum in holocaustum, alterum pro peccato, manibus suis super capita positis, coram Domino tangere, positis antea vel in simul manibus filiorum Israel super se? Quid, inquam, hoc est, nisi spiritualis propositi viros a propriis vitiis mundatos, a cunctis facultatibus curisque saeculi rasos, ad hoc solum vacare ad quod assumpti sunt, videlicet ut ponant thymiama in furore Domini, et holocaustum super altare ejus, id est interveniant pro peccatis populorum? Filii namque Israel manus suas super Levitas, qui ab ipsis decimas accipiant, et Levitae manus suas ponunt super capita boum, e quibus unum, inquit, facies pro peccato, et alterum in holocaustum, quando spiritualis ordinis viri, saecularium peccata suscipiunt, quorum ex eleemosynis vivunt, et ea coram Domino sacrificiis orationum oblatis deprimere, et usque ad remissionem vel indulgentiam eorum superare contendunt. Quod quia magna est instantia faciendum, in fine capituli, trina repetitione commemoratur factum. ####
| #### “Feceruntque Moyses et Aaron et omnis multitudo filiorum Israel super Levitis, quae praeceperat Dominus Moysi.” |
#### #### Et deinde. ####
| #### “Purificatique sunt, et laverunt vestimenta sua,” |
#### #### etc. Ac deinde tertio. ####
| #### “Sicut praeceperat Dominus Moysi de Levitis, ita factum est.” |
#### ####  |