| #### CAPUT VI. Quomodo octava consecrationis die, ignis egressus a Domino consumpsit holocaustum, in typum sancti Spiritus. |

| #### #### (CAP. IX.) Hoc igitur considerare superest quod octava die dicente Moyse: ####
| #### “Iste est sermo quem praecepit Dominus: Facite et apparebit vobis gloria ejus.” |
#### #### Et offerente Aaron holocaustum ac deprecante pro se et pro populo secundum ritum supra memoratum, ####
| #### “ecce, inquit, ignis egressus a Domino, devoravit holocaustum, et adipes, qui erant super altare,” |
#### #### cum de his quae obtulerat Moyses, nihil tale actum fuerit. Quidnam hoc sibi vult, nisi quia non per sacrificia legis, quae per Moysen figurabantur, sed per sacrificium Christi, cujus Aaron typus fuit, Spiritus sanctus in remissionem peccatorum datus est nobis? Nam hinc est quod dicit in psalmo: ####
| #### “Holocaustum et pro peccato non postulasti, tunc dixi: Ecce venio (Psal. XXXIX).” |
#### #### Veniens autem aliam hostiam, quam in holocaustum vel pro peccato offerret, non habuit, nisi semetipsum. Et descendit ignis super ipsum, ignis, inquam, de quo dixit: ####
| #### “Ignem veni mittere in terram (Luc. XII),” |
#### #### et devoravit holocaustum quia illa videlicet devoratione sua quam, secundum Apostolum recte immutationem dicimus, quia profecto ####
| #### “resurgens ex mortuis, jam non moritur, mors illi ultra non dominabitur (Rom. VI).” |
#### #### Hic ignis ille est, de quo supra dictum: ####
| #### “Ignis autem in altari semper ardebit, quem nutriet sacerdos, subjiciens ligna mane per singulos dies (Lev. VI).” |
#### #### Nam, quia verus iste ignis, qui et nunc in prima resurrectione animarum, peccata consumit, et post in secunda resurrectione corporum quoque mortalitatem sive corruptionem devorabit, nunquam deficere debet in altari, id est in fide, per quam Christus habitet in cordibus nostris. Idcirco in magno mysterio decretum est ut ille ignis visibilis egressus a Domino, qui holocaustum devorabit, videntibus turbis, ac ruentibus ####
| #### “in facies suas” |
#### #### et laudantibus Dominum, nunquam deficeret, sed sacerdote ligna subjiciente semper arderet in altari. Unde ordinatissima et mirabili providentia actum ita Scriptura subjungit: ####  |