| #### CAPUT 9 |

| #### #### [CAP. VIII.] ####
| #### “Cum autem descendisset de monte, secutae sunt eum turbae multae. Et ecce leprosus veniens adorabat eum, dicens: Domine, si vis, potes me mundare. Et extendens manum tetigit eum, dicens: Volo, mundare (Matth. IV).” |
#### #### Et ante et post sermonem habitum in monte, valde multos narrat evangelista Dominum Jesum infirmos curasse, non exprimens singillatim qualiter et quibus ab infirmitatibus fuerint liberati. Ante enim dixit: ####
| #### “Et circuibat totam Galilaeam docens in synagogis, et praedicans Evangelium verbi, et obtulerunt ei omnes male habentes, variis languoribus et tormentis comprehensos, et curavit eos (Matth. IV).” |
#### #### Post sermonem vero facta de tribus narratione sigillatim, scilicet, de isto leproso, et de puero centurionis, et de socru Petri, rursum dicit: ####
| #### “Vespere autem facto, obtulerunt ei multos daemonia habentes, et ejiciebat spiritus verbo, et omnes male habentes curavit.” |
#### #### Pauca ergo de multis conscripta sunt, sed secundum intentionem scribentis evangelistae pro suscepto negotio sufficientia sunt. Iste ergo gloriosus Filius Dei, honorabilis Filius hominis, propterea de monte coeli descenderat in campum hujus mundi, 628 ut infirmitates, id est peccata, sanaret omnis hominis, Judaei primum et deinde gentilis. Curationem Judaei meditabatur in emundatione leprosi, qui et Judaeus erat, propter quod et dixit ei, tanquam alumno legis: ####
| #### “Vade, ostende te sacerdoti, et offer munus, quod praecepit Moyses in testimonium illis.” |
#### #### Porro, curationem gentilis meditabatur in sanatione pueri centurionis, qui et ipse gentilis erat. Propter quod et indignum se introitu Domini judicavit, et sicut Lucas meminit (Luc. VII), seniores Judaeorum quasi suffragium ferebant ei, dicentes: ####
| #### “Quia dignus est, ut hoc illi praestes, diligit enim gentem nostram, et synagogam ipse aedificavit nobis.” |
#### #### Recte igitur leproso, non solum, ####
| #### “volo,” |
#### #### vel solum ####
| #### “mundare,” |
#### #### dixit, verumetiam manum extendit, eumque tetigit, puerum autem centurionis non tetigit, et nec saltem ad eum introivit, quin videlicet Judaeum ita curavit, ut ex ipso carnem assumeret, et in medio ejus habitaret, quod nimirum tangere fuit, ad gentiles autem per semetipsum non accessit, sed postquam totam salutem operatus est, et in coelum ascendit, suos eis praedicatores misit. ####  |