| #### CAPUT 10 |

| #### ####
| #### “Erant autem ibi lapideae hydriae sex positae, secundum purificationem Judaeorum, capientes singulae metretas binas vel ternas. Et dicit eis Jesus: Implete hydrias aqua.” |
#### #### Purificationes Judaeorum multiplices erant. Aliquae a Moyse, plurimae autem ex traditione Pharisaeorum, de quibus et Marcus: ####
| #### “Pharisaei enim, inquit, nisi crebro lavent manus suas, non manducant, tenentes traditiones seniorum. Et a foro venientes, nisi baptizentur, non comedunt. Et alia multa sunt, quae tradita sunt illis servare, baptismata calicum, et urceorum, et aeramentorum, et lictorum (Marc. VII).” |
#### #### Ob hujusmodi purificationes, ut aqua esset in promptu, hydriae ponebantur, quae in hac domo nunc lapideae fuisse referuntur, erantque vasa sic appellata, quod essent aquae receptui praeparata. Hydor enim Graece, aqua dicitur Latine. Caeterum abusive hoc nomen ponitur, ut, ibi: ####
| #### “Hydria farinae non deficiet, neque lecythus olei minuetur (III Reg. XVII).” |
#### #### Quarum quantitatem fuisse inaequalem, Evangelista curavit significare in eo quod ait: ####
| #### “Capientes singulae metretas binas vel ternas.” |
#### #### Metretas dicit mensuras quasdam, tanquam si diceret, urnas, amphoras, vel si quid hujusmodi. Nomen mensurae est metreta, et a mensura accepit nomen ista mensura. Metron enim dicunt Graeci mensuram; unde appellatae sunt metretae. ####  |