| #### CAPUT 14 |

| #### ####
| #### “Illa existimans, quia hortulanus esset, dicit ei: Domine, si tu sustulisti eum, dicito mihi, ubi posuisti, et ego eum tollam.” |
#### #### Ita plane, quia non eum resurrexisse credebat, recte hortulanum et non ipsum coelestis horti vel paradisi Creatorem se videre putabat. Sed quid mirum quod hanc illi existimationem inesse voluit Dominus, quod esset ipse hortulanus? Etenim Ecclesia prioris populi hortus ejus exstitit, de quo in Canticis dicit: ####
| #### “Hortus conclusus soror mea sponsa, hortus conclusus, fons signatus (Cant. IV).” |
#### #### In illo videlicet horto Salvatorem suum invenit Ecclesia gentium, et sic eum cognovit per Scripturas legis et prophetarum, quae illic pullulaverunt, sicut in isto nunc horto per familiarem allocutionem Maria recognovit inventum. Nam sequitur: ####
| #### “Dicit ei Jesus Maria, conversa illa, dicit: Rabboni, quod dicitur Magister.” |
#### #### Appellatio namque qua dicit. Maria, responsio dicentis Rabboni, quod, sicut evangelista exponit, magister interpretatur; illud pulcherrime praesignavit quod vocationem suam Gentilitas de Scripturis aditura, et Magistrum suae fidei Dominum Christum esset invocatura. Igitur hortus ille, in quo Dominus noster crucifixus, mortuus, sepultus est, et resurrexit, illam recte significat Ecclesiam primitivam, in qua per Scripturas plane ####
| #### “invenitur oportuisse Christum pati, mori, sepeliri, ac resurgere a mortuis (Luc. XXII).” |
#### #### Ingressa est, quae ante peccatrix fuerat, proselyta Ecclesia Gentium, et nondum agnoscens Dominum, audivit ex ore ejus nomen suum, statimque agnovit, et confessa est Magistrum, quia legentes Scripturas. invenit ibi scriptum nomen suum. Verbi gratia, cum dicitur spiritus Christi de ipso per os patriarchae Jacob: ####
| #### “Nec auferetur sceptrum de Juda, et Dux de femore ejus, donec veniat qui mittendus est, et ipse erit exspectatio gentium (Gen. LIX).” |
#### #### Itemque in David: ####
| #### “Dominus dixit ad me: Filius meus es tu, ego hodie genui te. Postula a me, et dabo tibi gentes haereditatem tuam (Psal. II),” |
#### #### et his similia. ####
| #### “Et haec dixit: Rabboni;” |
#### #### quia profecto discipulam se intelligit, et sibi Scripturarum arcana deberi. Sed haec vocatio gentium non ante debuit fieri quam resurgeret ipse a mortuis; unde et subditur: ####  |