| #### CAPUT IX. Quod de ventre credentis in Filium Dei solummodo sacramenta Scripturarum, quae per Spiritum sanctum administrata sunt; de illo autem fonte, id est Filio Dei, ipsa quoque procedit substantia Spiritus sancti. |

| #### #### Igitur ab illo fonte qui Deus et homo est, multum, ut jam dictum est, caeteri omnes differunt, quicunque fontes dicti sunt, vel dici meruerunt. Quia videlicet, de fontibus illis tantummodo ####
| #### “flumina aquae vivae” |
#### #### fluxerunt, quae non sunt ipsa substantia Spiritus sancti, sed administrata per Spiritum sanctum sacramenta Scripturarum; ab illo autem et ipsa substansia Spiritus sancti procedit, quia Deus est, et flumina Scripturarum voce corporea fluxerunt, quia homo est. Et multa quidem sunt hujusmodi ####
| #### “flumina de ventre” |
#### #### illius, et de ventre credentis in eum fluentia, sed quatuor sunt fluminum cunctorum capita, id est flumina principalia; flumina, inquam, id est sacramenta. Sicut enim unus est fons sive ####
| #### “fluvius, qui egrediebatur,” |
#### #### inquit Sciptura, ####
| #### “de loco voluptatis ad irrigandum paradisum, qui inde dividitur in quatuor capita (Gen. II),” |
#### #### id est principalia flumina, sic de multis vel multiplicibus sacramentis quatuor sunt praecipua Christi sacramenta, quibus intendit omnis Scriptura divinitus inspirata, scilicet incarnatio ejus, passio ejus, resurrectio ejus, ascensio ejus. Haec flumina tam de ventre ejus, quam de ventre credentis in eum fluere non desinunt, et vocem Spiritus sancti tam per os ejus quam per credentium in eum apostolorum haec sacramenta praedicantis totus mundus audivit, hoc iterum excepto, quod ex abundanti est astruere, quia sacramenta haec ex ipso sunt condita pariter et annuntiata; caeteri autem annuntiationis hujus ad nos, ministri et adjutores fuerunt. Nunc de eo quod jam praelibatum est, ####
| #### “spiritus ubi vult spirat,” |
#### #### scilicet de ipsa processione vel procedentis persona, quod Deus et Dominus sit, et ejusdem cum Patre et Filio majestatis sive potestatis, in hoc ipso dum procedit, latius dicendum est. Nunc quod non minus a Filio quam a Patre procedat, hactenus a nobis sermo habitus, prosecutus est. ####  |