| #### CAPUT XXVII. De officio quartae feriae. Multiplicem Ecclesiae scientiam per Spiritum sanctum esse datam. |

| #### #### Primo officium quartae feriae, multiplicem, ut supradictum est, praedicat Ecclesiae scientiam. Qui, juxta quod ait Daniel, ####
| #### “pertransibunt plurimi et multiplex erit scientia (Dan. XII):” |
#### #### studio virorum illustrium, qui Spiritu sancto illuminati sunt, de libris Mosi paucisque prophetarum scriptis tanta crevit copia librorum, ut non legentes, tanquam lassi convivae, plura relinquentes, videamur absistere. Hoc mystice sanctum nobis innuit Evangelium de quinque panibus et duobus piscibus satiatis quinque millibus hominum, et duodecim cophini ex fragmentis impleti sunt (Joan. VI). Aucti sunt enim Domini benedictione, sancti Spiritus effusionem significante: quo dato, lex et prophetae inter studia tractantium, sicut illi panes inter ora comedentium multiplicati sunt. De quo Spiritu in lectione prima dicit Sapientia quia ####
| #### “Spiritus Domini replevit orbem terrarum (Sap. I),” |
#### #### etc. Et Isaias in lectione secunda: ####
| #### “Noli timere, serve meus Jacob, et Rectissime, quem elegi. Effundam enim 129 aquam super sitientem, et fluenta super aridam (Isa. XLIV).” |
#### #### Et exponens quid dixerit: effundam, inquit, spiritum meum super semen tuum, et benedictionem meam super generationem tuam (ibid.). His consone praecinit introitus: Deus, cum egredereris coram populo tuo, iter faciens eis, habitans in illis (Psal. LXVII). Hic siquidem particulatim de psalmo quinquagesimo septimo decimo sumptus est; qui psalmus totus de exaltatione Christi et Ecclesiae glorificatione compositus est. Nam per praedictam scientiam, et caetera charismata Spiritus sancti egressus est Deus, id est notus factus est in conspectu populi Christiani, prosperum iter faciens eis (ibid.), remotis videlicet pristinis errorum Jaqueis. Et quia praedicti doctores sancti quorum et illa vox esse potest in offerenda: Meditabar in mandatis tuis quae dilexi valde (Psal. CXVIII), qui meditando diligenter sacras exposuerunt Scripturas, idipsum dicunt omnes, et non sunt in eis schismata (I Cor. I), bene in communione recitatur eis illud Domini dictum, quod amplectuntur ipsi: Pacem meam do vobis, pacem relinquo vobis (Joan. XIV). ####  |