| #### CAPUT 9 |

| #### ####
| #### “Maria autem stabat ad monumentum foris plorans.” |
#### #### More suo sanctus evangelista in hoc etiam loco mysteriis coelestibus intendit, et dum per terram pedibus ambulare, id est, puram videtur historiam texere, sursum volat. Nam sic matutinam resurrectionis revelationem evangelizat, ut intentio quoque resurgentis per ejus narrationem facile legentibus lucescat. Abeuntibus discipulis ad semetipsos, Mariam refert solam stetisse ad monumentum foris plorantem, et inter fletus inclinatam vidisse duos angelos, unum ad caput, et unum ad pedes, et deinde conversam retrorsum, vidisse Dominum, et haec ab illo audisse: ####
| #### “Noli me tangere, nondum enim ascendi ad Patrem meum. Vade autem ad fratres meos, et dic eis: Ascendo ad Patrem meum, et Patrem vestrum, Deum meum, et Deum vestrum.” |
#### ####  |