| #### CAPUT XV. |

| #### #### Nunc illud ad quaestionem non abs re accedit, quod cum de omni reliquo opere Dei, scilicet de prima, de tertia, de sexta et nona, de vespera et completorio, aeque ut de nocturnis vigiliis ac matutinis beatus Benedictus praecepta dederit, et haec diligenter ordinaverit, de missa et de omni altaris officio tacuit, nihilque in hujusmodi Regulae suae auctoritate agendum instituit. Nam de septem regularibus horis, quas et Propheta praevidens: Septies, ait, in die laudem dixi tibi (Psal. CXVIII), quas rationes habeant, et cur prima diei hora magis quam secunda, tertia magis, quam quarta et quinta, sexta et nona potius quam septima et octava, Creatori nostro solemnes offerre laudes debeamus, in opere alio pro posse dixi, scilicet in libro supra memorato quem scripsi De officiis divinis, et idcirco nunc praetermitto haec, studendo brevitati, maxime quia fere nihil quod nos moveat diversum comperi adhuc apud illos, quorum consuetudo in plerisque a nobis dissentiens me ad haec dicenda vel scribenda compulit. ####  |