| #### Psalmus 18. |

| #### Tribus igitur psalmis commendata passione et resurrectione ejus, quae salutis nostrae summa est, in qua fidei fundamentum consistit, quid deinde actum sit, continuo subsequens psalmus octavus decimus edicit. ####
| #### “Coeli, inquit, enarrant gloriam Dei, et opera manum ejus annuntiat firmamentum.” |
#### #### Nam coeli isti apostoli sunt, qui cum prius fuissent terreni, atque infirmi, post passionem ejus accepto Spiritu sancto, tales effecti sunt ut recte dicantur ####
| #### “coeli,” |
#### #### recte vocentur ####
| #### “firmamentum.” |
#### #### ####
| #### “Non sunt, ait, loquelae, neque sermones, quorum non audiantur voces eorum.” |
#### #### Hoc enim illa die Spiritus sanctus fecit miraculum, ut in ore eorum omnium genera nascerentur linguarum (Act. II). Talium coelorum enarratio non in una tantum regione remansit. Sed quid? ####
| #### “In omnem terram exivit sonus eorum, et in fines orbis terrae verba eorum.” |
#### #### Et quam Dei gloriam coeli isti enarraverunt? ####
| #### “In sole, inquit, posuit tabernaculum suum, et ipse tanquam sponsus procedens de thalamo suo. Exsultavit ut gigas ad currendam viam, a summo coelo egressio ejus, et occursus ejus usque ad summum ejus, nec est qui se abscondat a calore ejus.” |
#### #### Exinde legem Christi, legem fidei scriptam digito Dei, ####
| #### “non in tabulis lapideis, sed in tabulis cordis carnalibus” |
#### #### collaudans (II Cor. III) dicit: ####
| #### “Lex Domini immaculata, convertens animas,” |
#### #### etc. |