| #### CAPUT III. De ordine exercituum, vel positione castrorum, quod illud significet, quod in Apocalypsi civitas ternarum dispositione portarum. |

| #### ####
| #### “Metabuntur autem castra filii Israel, unusquisque per turmas aut cuneos, atque exercitum suum. Porro levitae per gyrum tabernaculi figent tentoria, ne fiat indignatio super multitudinem filiorum Israel, et excubabunt in custodiis tabernaculi testimonii.” |
#### #### Ac deinceps: #### (CAP. II.) ####
| #### “Ad orientem Judas figet tentoria per turmas exercitus sui, eritque princeps filiorum ejus Naason, filius Aminadab, et omnis de stirpe ejus summa pugnantium, septuaginta quatuor millia sexcenti.” |
#### #### In Canticis canticorum sponsus dicit: ####
| #### “Pulchra es, amica mea, suavis et decora, sicut Hierusalem, terribilis ut castrorum acies ordinata (Cant. VI).” |
#### #### Item: ####
| #### “Equitatui meo in curribus Pharaonis assimilavi te, amica mea (Cant. III).” |
#### #### Ergo non solum duce ratione, sed et hac, praeunte auctoritate, praedictum ordinem castrorum in figura dispositum fuisse credamus sanctae Ecclesiae. Quid enim pulchrius, quid rationabilius, secundum vivificantem spiritum, tali castrorum ordine? Ad orientem tribus Israel tres, ad occidentem tribus tres, ad meridiem tribus tres, et ad aquilonem metabuntur castra tribus tres. Et in Apocalypsi de illa sancta civitate Dei, quae est Ecclesia quam haec, ut praedictum est, ordinata significat castrorum acies, ita scriptum est: ####
| #### “Et habebat murum magnum et altum, habens portas duodecim, et in portis angulos duodecim, et nomina scripta, quae sunt nomina duodecim tribuum filiorum Israel. Ab oriente portae tres, ab aquilone portae tres, et ab austro portae tres, et ab occidente portae tres (Apoc. XXI).” |
#### #### Hinc egregius atque orthodoxus versificator ait: #### Seu pueros sol primus agat, seu fervor ephebos #### Accendat nimius, seu consummabilis aevi #### Perficiat lux plena viros, sive algida boreae #### Aetas decrepitam vocet ad pia sacra senectam, #### Occurrit trinum quadrina ad compita nomen. #### Hoc igitur liquet quia talis tribuum dispositio, plenitudinis gratiae figura est, qua nunc ab omni gente et natione, ab omni sexu et aetate venientes, excipit sanctae Trinitatis unica et apostolica fides. Sed et praeterea notandum quia Dan ad aquilonis partem castra metatus est. Nam quia de stirpe ejus, ut creditur, Antichristus venturus est, recte ad aquilonem sedet, qui in mala accipitur significatione, propheta dicente: ####
| #### “Ab aquilone pandetur malum super omnes habitatores terrae (Jer. I).” |
#### #### Et quidem Aser et Nephthalim, qui cum eo castrametati sunt, nominibus suis bona significant. Aser quippe beatus, Nephthalim latitudo interpretatur, sed omnes videlicet Dan, Aser et Nephthalim ex ancillis, omnes ex concubinis generati sunt. Caeterum ad orientem, unde sol oritur, Judas, Issachar et Zabulon, qui omnes ex Lia libera. Ad occidentem vero, unde suaves et verni spirant zephyri, Ephraim, Manasses et Benjamin, qui omnes ex Rachel libera progeniti sunt, fixere tentoria. Porro ad meridianam plagam, unde clarior quidem diei facies, sed nimius interdum aestus fervet, Ruben, Gad, Simeon castra metati sunt, quorum unus Gad de ancilla, caeteri de libera ori sunt. ####  |