| #### Psalmus 131. |

| #### Dehinc psalmo CXXXI demonstrabat nobis quantum vel cur se humiliaverit, dicendo: ####
| #### “Memento, Domine, David, et omnis mansuetudinis ejus. Sicut juravit Domino votum,” |
#### #### etc., usque ####
| #### “donec inveniam locum Domino, tabernaculum Deo Jacob.” |
#### #### Videlicet quia Christum Dominum de semine suo nasciturum esse sciebat, locum quoque nativitatis ejus scire desiderabat. Idcirco mansuetus et humilis sedebat, idcirco vigilabat, idcirco orabat. Exaudita est mansueti humilitas, et repente exclamans: ####
| #### “Ecce, inquit, audivimus eam,” |
#### #### subauditur nativitatem ejus, ####
| #### “in Ephrata.” |
#### #### Ephrata namque haec est Bethlehem. Sed et exinde invenitur ####
| #### “in campis silvae,” |
#### #### id est in latitudine Ecclesiae, de gentibus, relictis angustiis Judaeae. |