| #### CAPUT 24 |

| #### ####
| #### “Qui habet aures audiat quid spiritus dicat Ecclesiis.” |
#### #### Quid iste spiritus dicat audire, est cuncta cum consilio facere. ####
| #### “Omnia fac cum consilio, inquit Scriptura, et post factum non poenitebit (Eccli. XXXII).” |
#### #### Non enim de qualicunque consilio dixit, sed isto consilio, quod sancta Scriptura nobis praedicat, Spiritum sanctum nominando spiritum consilii quem et hic intelligimus loqui. Nam Pharao stultum habuit consilium, sicut scriptum est: ####
| #### “Sapientes consiliarii Pharaonis dederunt consilium insipiens (Isa. XIX).” |
#### #### Hoc ergo consilium est quod verum, quod sanum, quod ex Deo et ex Spiritu sancto est, et qui omnia cum isto fecerit, sine dubio post factum non poenitebit. Prima gratia est, sic omnia cum isto spiritu consilii facere, ut non inquinet vestimenta sua, id est, ut virginitatem carnis custodiat. Hoc enim non praeceptum, sed consilium est. Unde Apostolus de virginibus, inquit, praeceptum Domini non habeo, consilium autem do, tanquam misericordiam consecutus a Deo, ut sim fidelis (I Cor. VII). Qui hoc consilium audit, vel cum isto consilio facit, utique post factum non poenitebit, quia tribulationem carnis non habebit, sollicitus non erit quae sunt mundi, quomodo placeat uxori, et divisus non erit. Secunda gratia est, post lapsum ita cum consilio facere omnia, ut fratrem corripientem audiat (Matth. XIII). Si enim hoc fecerit, post factum non poenitebit, quia non dicetur Ecclesiae peccatum ejus, nec reputabitur sicut ethnicus et publicanus. ####
| #### “Qui ergo habet aures audiat,” |
#### #### quia iste spiritus consilii et ad secundam sui gratiam Angelum Ecclesiae Sardis invitat, et de prima, paucos qui non inquinaverunt vestimenta sua collaudat. ####  |