| #### CAPUT 35 |

| #### ####
| #### “Respondit eis Jesus: Modo creditis. Ecce venit hora, et jam venit, ut dispergamini, unusquisque in propria, et me solum relinquatis: Sed non sum solus, quia Pater mecum est.” |
#### #### Modo, inquit, creditis? modo scitis? Bene quidem est, quia creditis, et beno est, quia scitis; sed videte ne ####
| #### “turbetur cor vestrum,” |
#### #### videte ne hanc ipsam credulitatem de cordibus vestris fuget ventus, tollat aura. Nam ####
| #### “ecce venit hora,” |
#### #### et non longe est, sed jam venit, de qua dictum est: ####
| #### “Quia Satanas expetivit vos, ut cribraret sicut triticum (Luc. XXII);” |
#### #### Venit, inquam, haec hora, in qua tanta tempestate cribrabit vos Satanas, ####
| #### “ut dispergamini, unusquisque in propria,” |
#### #### scilicet procul fugientes, ab angustia mea, et contenti salute quisque propria, et me solum relinquatis, ut solus vadam immolari pro vobis. ####
| #### “Nam quo ego vado, vos, sicut superius dixi, non potestis me modo sequi.” |
#### #### Sic implebitur Scriptura quae in persona mea dicit: ####
| #### “Torcular calcavi solus, et de gentibus non est vir mecum; circumspexi, et non erat auxiliator; quaesivi, et non fuit qui adjuvaret (Isa. LXIII).” |
#### #### Itaque, ut jam dixi, ####
| #### “omnes in me scandalum patiemini quia dispergemini, quia fugam capietis, et me solum relinquetis (Matth. XXVI).” |
#### #### Verumtamen ####
| #### “non sum solus, quia Pater mecum est.” |
#### #### Nec enim sic exivi a Patre, et veni in mundum, ut ille me reliquerit solum. Nunquid ergo fallitur spiritus meus in Propheta dicente: ####
| #### “Deus, Deus meus, utquid dereliquisti me? (Psal. XXI.)” |
#### #### Absit. ####  |