| ### CAP. XVIII. ###  |

| #### VERS. 1, 2. |

| #### #### ####
| #### “Respondens autem Baldad Suithes dixit: Usque ad quem finem verba jactabitis?” |
#### #### In hac responsione hoc idem Baldad intendit, quod et Eliphaz proxima superius responsione intenderat, videlicet hoc astruere quod beato Job impius esse in oculis Dei praesenti flagello teste convictus sit. Subtiliter ergo distinguendum est in verbis eorum, et quid sit quod vere de reprobis sentiunt, et quid quod contra B. Job fatuum sonant. Primo illud Baldad jactantiae coarguit, dicendo, ####
| #### “usque ad quem finem verba jactabitis?” |
#### #### simulque negat eum finalem habere causam, id est utilitatem verborum suorum dicendo, ####
| #### “ad quem finem,” |
#### #### ut subaudias nullum. Deinde imperitiam illi exprobrat subjungendo: ####
| #### “Intelligite prius, et sic loquamur.” |
#### #### Sic et haeretici sanctae Ecclesiae constantiam putant esse superbiam, et eam nec intelligere suspicantur ea quae dicuntur, se quoque despici superba conqueruntur indignatione, dicendo quod sequitur ####  |