| #### CAPUT XX. Quid sit quod dictum est apud Isaiam: ####
| #### “Et erit lux lunae sicut lux solis, et lux solis septempliciter, sicut lux septem dierum.” |
####  |

| #### #### Quid post haec erit, nisi sempiterna festivitas triumphi, et nunquam habitura finem laetitia Dei, laetantis in operibus suis? Qualis autem erit laetitia sive festivitas illius triumphi? Qualis triumphator, Deus Verbum, Deus et homo Jesus Christus in majestate sua sedebit? qualis circa illum procerum ejus, militum ejus emeritorum confessus erit? quali splendore tota triumphalis ejus curia splendebit? quis nobis habitum illum nunc saltem ad modicum annuntiare possit, nisi seipsum revelans per prophetas Verbum Domini? Ecce quiddam de revelationibus ejus propheticis ad praesens occurrit, consonans cunctis praeconiis illius aeternae beatitudinis, beatae aeternitatis, quae succedit illi judicio magno et terribili, perpetua semper mansura regi illi Deo et homini, cunctisque angelis et hominibus per ipsum consociatis apud Isaiam praemisso: ####
| #### “Quia Deus judicii Dominus, beati omnes qui exspectant eum,” |
#### #### post pauca sic dictum est: ####
| #### “Et erit lux lunae, sicut lux solis, et lux solis septempliciter sicut lux septem dierum (Isa. XXX),” |
#### #### in die qua alligabit Dominus vulnus populi sui, et percussuram plagae ejus sanaverit. Quid, rogo, est vulnus populi Domini, et quid percussura vel plaga ejus, nisi vulnus mortis animae, id est peccati, et percussura vel plaga corporeae mortis, qua de corpore anima recedit, et illius mortis vulnus? Et hujus mortis plagam sive percussuram tunc Dominus ad perfectum sanabit, quando dicet: ####
| #### “Venite, benedicti Patris mei, possidete paratum vobis regnum a constitutione mundi (Matth. XXV).” |
#### #### Tunc erit lux lunae sicut lux solis; luna Ecclesia, sol ipse Christus est. Nunc n praesenti saeculo, non est lux lunae sicut lux solis, id est, non est claritas Ecclesiae, sicut claritas Christi, quia videlicet sol Christus, semper et indeficienter suo lumine fulget. Luna autem Ecclesia non proprium, sed a sole Christo lumen habens mutuatum, nunc incrementis gaudet, nunc defectum sustinet, tunc autem semper fulgebit, quia Christum in manifesta visione semper habebit, hoc erit esse lucem lunae sicut est lux solis. ####
| #### “Scimus enim, inquit Joannes, quia cum apparuerit, similes ei erimus, quoniam videbimus eum sicuti est (I Joan. III);” |
#### #### quanta autem erit lux solis? Nam, ne parva videatur esse promissio lunae, in eo quod dixit: ####
| #### “Lux ejus erit sicut lux solis.” |
#### #### Sciendum est quanta futura sit lux solis, dixit ergo: ####
| #### “Et lux solis septempliciter sicut lux septem dierum (Isa. XXX);” |
#### #### qualis vel quanta est lux septem dierum? Omnia, inquit evangelista, per ipsum facta sunt; omnia, inquam, bona valde, quae septimo die completa sunt. Tanta nunc erit lux solis, quia nunc manifeste patebit quale sit Verbum, per quod Deus omnia sex diebus fecit et in septimo die requievit. ####  |