| #### CAPUT XXXV. De lege hostiae pacificorum, qualiter in Ecclesia publicis stationibus celebretur. |

| #### ####
| #### “Haec est lex hostiae pacificorum, quae offertur Domino. Si pro gratiarum actione fuerit oblatio, offerent panes absque fermento, conspersos oleo, et lagana azyma uncta oleo, coctamque similam et collyridas olei admixtione conspersas, panes quoque fermentatos cum hostia gratiarum, quae immolatur pro pacificis, ex quibus unus pro primitiis offeretur Domino, et erit sacerdotis, qui fundet hostiae sanguinem. Cujus carnes eadem comedentur die, nec remanebit ex eis quidquam usque mane.” |
#### #### Hostiae pacificorum, quales hodie in Ecclesia Christi redolent, qualium istae carnales umbrae fuerunt, spei asignia sunt, et pro omnimodis profectibus, tam privatis quam publicis stationibus, actitantur. Unde discipulum cohortans Apostolus: ####
| #### “Obsecro, inquit primo omnium fieri obsecrationes, orationes, postulationes, gratiarum actiones pro omnibus hominibus, pro regibus et omnibus qui in sublimitate sunt, ut quietam et tranquillam vitam agamus cum omni pietate et castitate (I Tim. II).” |
#### #### Legis hujus proprietas, qualiter privatim observetur, superius dictum est, scilicet in homine qui secundum Apostolum dicit: ####
| #### “Condelector legi Dei secundum interiorem hominem, video autem aliam legem in membris meis (Rom. VII),” |
#### #### etc. Verum in hac legis ejusdem renovatione plura addita sunt, de quibus nunc ita est disserendum ut communes quoque respiciamus hostias pacificorum, quae, ut praedictum est, in Ecclesia Christi publicis stationibus celebrari solitae sunt. ####
| #### “Si inquit, pro gratiarum actione fuerit oblatio,” |
#### #### etc. Et holocaustum quidem quo totum intrinsecus cor divini amoris igne coquitur, gratiarum actio recte dicitur; sed aliud est internam gratiarum actionem coram divinis incendere, et secreto amore vel dolore ardere pro sola quam desiderat mens divinitatis visione, aliud voces solemnes, vel vota publica reddere pro bonis publicis praesentis quoque vitae, verbi gratia pro felici regum statu, sub quo vitam quietam agamus. ####
| #### “Lagana, inquit, azyma uncta oleo, et collyridas olei admistione conspersas.” |
#### #### Laganum, panis primum in aqua coctus et postea in oleo frixus. Collyrida, panis quadratus itidem cum oleo frixus. Et recte panis offerendus oleo conspergitur, per quod laetitia charitatis intelligitur, quia videlicet ####
| #### “hilarem datorem diligit Deus (II Cor. IX).” |
#### #### Nec vero movere debet, quod panes quoque fermentatos offerri jubet, cum supra dixerit: ####
| #### “Omnis oblatio quae offertur Domino absque fermento erit (Lev. II.)” |
#### #### Nam et illic subjunctum est: ####
| #### “Primitias tantum eorum offeretis, et munera super altare non ponentur in odorem suavitatis (Ibid.),” |
#### #### et hic non super altare poni, sed pro promittis offerri satis exprimitur, cum dicitur: ####
| #### “Ex quibus unus pro primitiis offeretur Domino, et erit sacerdotis qui fundet hostiae sanguinem.” |
#### ####  |