| #### CAPUT 8 |

| #### ####
| #### “Et tertius angelus tuba cecinit. Et cecidit de coelo stella magna ardens tanquam facula, et cecidit in tertiam partem fluminum, et in fontes aquarum, et nomen stellae dicitur absinthium. Et facta est tertia pars aquarum absinthium, et multi homines mortui sunt de aquis, quia amarae factae sunt.” |
#### #### Fluminum quoque nomine gentes significantur, ut illic: ####
| #### “Elevaverunt flumina fluctus suos, a vocibus aquarum multarum (Psal. XCII),” |
#### #### quod est dicere: Inimicae gentes elevabunt tanquam fluctus quasdam commotiones suas, scilicet minas, verbera et caetera talia; et hoc facient a vocibus aquarum multarum, id est, propter voces praedicantium Evangelium Christi, sive propter clamosas accusationes multorum, cum populari tumultu dicentium (Act. XVII), novae religionis cultores, suorumque exterminatores advenisse deorum. Porro tertia pars gentium, sicut jam dictum est, genus erat Cham. Igitur tunc tertius angelus tuba cecinit, quando post quadraginta annos ab exitu filiorum Israel de Aegypto, completae sunt iniquitates Amorrhaeorum, et caeterarum gentium sive regnorum Chanaan. Quod et patientia Dei exspectans, cum dixisset ad Abraham: ####
| #### “Scito praenoscens quod peregrinum futurum sit semen tuum in terra non sua,” |
#### #### et caetera, ita subjunxit: ####
| #### “Necdum completae sunt iniquitates Amorrhaeorum usque ad praesens tempus (Gen. XV).” |
#### #### Itaque canente tuba tertia, id est, istorum quoque clamore ascendente ad Deum, eo quod perseveranter peccando iniquitates suas adimplessent, tempusque esset ut jam terra illos evomere deberet. ####  |