| #### CAPUT XX. Quid significet quod crux hactenus operta nunc discooperitur. |

| #### #### Velamen, quo hactenus tegebatur eadem crux, quodque aufertur, dicendo: Ecce lignum crucis, velamen illud significat, sub quo sese Dominus a Judaeis abscondit, quodque cordi eorum oppansum est, nobis autem revelatur, quia, ut ait Apostolus, in Christo aufertur (II Cor. III). Nobis enim seipsum ostendit in prophetis, sensumque aperuit, ut intelligamus prophetas, non sicut Moses ponebat velamen super faciem suam (Exod. XXXIV), dum ####
| #### “non possent filii Israel intendere in faciem ejus (II Cor. III),” |
#### #### sed faciem nobis revelat, ####
| #### “ut gloriam ejus speculantes, in eamdem imaginem transformemur a claritate legis in claritatem Evangelii, tanquam a Domini spiritu (ibid.).” |
#### #### Haec revelatio primum per illud significata est, quod eo tradente spiritum, ####
| #### “velum templi scissum est a summo usque deorsum (Matth. XXVII).” |
#### #### Extunc enim omnia legis sacramenta patuerunt, atque ad gentilium fidem arcana Judaeorum transierunt. In Evangelio quoque secundum Hebraeos, superliminare templi infinite magnitudinis, inquit Hieronymus, fractum esse atque divisum legimus. Praeterea Josephus refert virtutes angelicas, praesules quondam templi, tunc pariter conclamasse, ####
| #### “Transeamus ex his sedibus.” |
#### #### Sed et in hoc, quod ####
| #### “terra mota est, et petrae scissae sunt, et monumenta aperta sunt (ibid.),” |
#### #### juxta litteram quidem magnitudo signorum est, quod crucifixum Dominum coelum et terra et omnia contremiscant, sed mystice tremorem significat credentium, quod pristinis errorum vitiis derelictis et emollita cordis duritia, qui prius erant similes tumulis mortuorum, postea cognoverint Creatorem. Unde et in psalmo: ####
| #### “Commovisti, Domine, terram et conturbasti eam (Psal. LIX).” |
#### #### Item: ####
| #### “Commota est et contremuit, terra (Psal. XVII).” |
#### ####  |